Naime, Inspektorat je tender za nabavku usluga nadogradnje IMS-a, pregovaračkim postupkom, objavio samo na svom sajtu, bez objave obavještenja o nabavci na portalu javnih nabavki.\nRok za prijem zahtjeva za učešće u pregovaračkom postupku istekao je danas u 12 časova, a u Inspektoratu do objave teksta nisu rekli koliko je ponuda i od kojih firmi pristiglo.\nPregovarački postupak za nabavku predmetnih usluga će biti proveden kroz četiri faze postupka.\nPrva faza je pretkvalifikacija koja se odnosi na provjeru kvalifikovanosti kandidata koji je dostavio zahtjeve za učešće na osnovu tenderske dokumentacije.\nNakon što u Inspektoratu na osnovu dostavljenih zahtjeva za učešće utvrde da je kandidat kvalifikovan, kompetentan, pouzdan i sposoban za izvršenje ugovora, pozvaće ga da pristupi drugoj fazi, odnosno da podnese početnu ponudu.\nNa osnovu cijene početne ponude, Inspektorat će pozvati ponuđače na pregovore i nakon izvršenih pregovora, pozvaće ih da u određenom roku dostave svoje konačne ponude.\nNa osnovu konačnih ponuda Inspektorat će donijeti odluku o izboru najpovoljnijeg ponuđača.\nPostojeći IMS u upotrebi od 2010. godine\nPočetkom 2010. godine sa primjenom IMS svi republički inspektori su prešli na novi način rada i inspekcijskog nadzora.\nPrimjenom IMS-a elektronski je vođeno oko 90.000 predmeta nadzora u unutrašnjosti i kreirano više od 200.000 akata.\n„Nakon više od devet godina rada IMS-a, nužno je primarno izvršiti tehničku migraciju sistema na novu tehnološku platformu, migrirati postojeće produkcijske podatke te dograditi sistem sa novim funkcionalnostima“, navodi Inspektorat RS u tenderskoj dokumentaciji.\nVršilac dužnosti direktora Inspektorata je Danijela Batar, kadar Socijalističke partije, a u toku je konkurs za izbor direktora o čemu je CAPITAL pisao u tekstu “Novo namještanje konkursa za direktora Inspektorata RS”.\nTagovi: imsinformacioni sisteminspektorat rsizborizdvajamovazno\nKomentari na članak: Netransparentna nabavka Inspekcijskog informacionog sistema


Dončić pred Zvezdu: Imaju najbolje navijače u Evropi! - RTV Doboj\nKošarkaši madridskog Reala u petak gostuju Crvenoj zvezdi, u okviru 29. kola Evrolige, a uoči tog duela plej Kraljevskog kluba Luka Dončić rekao je da njegov tim očekuje izuzetno težak meč.\nZvezda igra bez imperativa, pošto nema šanse za prolaz u plej-of, dok je Madriđanima trijumf neophodan u borbi za prednost domaćeg terena u doigravanju. Ipak, pobediti u Beogradu, prema rečima Dončića, nije lako.\n“Poznato je kakva je atmosfera u dvorani i kakve navijače ima Crvena zvezda. Najbolji su u Evropi!“, istakao je 18-godišnji košarkaš i dodao:\n“Biće ovo teška utakmica za nas, pravi rat, ali spremni smo. Oni nemaju imperativ, ali mi moramo da odigramo na najvišem nivou. Zvezda ima mnogo pozitivnih stvari u igri, trojica-četvorica igrača koji mogu da šutiraju za tri poena i moramo biti oprezni“.\nDuel dva tima na programu je od 19 časova u dvorani “Aleksandar Nikolić”. Posle 28 kola, Zvezda je 12. sa 11 pobeda i 17 poraza, dok je Real četvrti sa 17-11.\nBiće teško: Srbija dobila rivale u Dejvis kupu


Evropska komisija predstavila plan za ekonomski oporavak od posledica pandemije COVID-19 - EU u Srbiji\nNebojsa2020-06-02T12:39:02+02:0028/05/2020|Categories: Vesti iz Brisela|\nEvropska komisija predstavila svoj predlog za plan ekonomskog oporavka nakon pandemije COVID-19.\nKako bi oporavak bio održiv, ravnomeran, inkluzivan i pravedan za sve države članice, Evropska komisija predlaže stvaranje novog instrumenta za oporavak, EU Sledeća Generacija, ugrađenog u moderan i restruktuiran dugoročni budžet EU. Komisija je takođe predstavila svoj prilagođeni program rada za 2020. godinu kojim će prioritetno preduzeti mere potrebne za oporavak i otpornost Evrope.\nKoronavirus je uzdrmao Evropu i svet, testirajući zdravstvene i socijalne sisteme, naša društva i ekonomije i naš zajednički život i rad. Kako bi zaštitila živote i primanja, popravila jedinstveno tržište i izgradila trajan i uspešan oporavak, Evropska komisija predlaže da se iskoristi puni potencijal budžeta EU.\nPaket EU Sledeća generacija vredan je 750 milijardi evra, a planirano je i ciljano povećanje dugoročnog budžeta EU za 2021-2027. godinu.\nPredsednica Evropske komisije Ursula von der Lajen rekla je: „Plan oporavka pretvara ogroman izazov sa kojim se suočavamo u priliku, ne samo podržavajući oporavak, već i ulaganjem u našu budućnost: Evropski zeleni dogovor i digitalizacija će povećati radna mesta i obezbediti ekonomski rast, otpornost naših društava i zdravlje naše okoline. Ovo je evropski trenutak. Naša spremnost za delovanje mora se suočiti sa izazovima koje svi imamo pred sobom. Sa paketom EU Sledeća generacija pružamo ambiciozan odgovor.“\nKomesar Johanes Han, zadužen za budžet EU, rekao je: „Naš zajednički budžet je u središtu evropskog plana oporavka. Dodatna sredstva obezbeđena kroz EU Sledeća generacija i povećani višegodišnji finansijski okvir pružiće nam snagu solidarnosti u podršci državama članicama i ekonomiji. Zajedno, Evropa će postati konkurentnija, otpornija i suverenija.“\nPotpredsednik Maroš Šefčovič, zadužen za međuinstitucionalne odnose i predviđanje, rekao je: „Za oporavak će trebati snažan smer politike. Prilagođeni program rada, koji odražava novu stvarnost, pokazuje da ćemo sve svoje akcije usredsrediti na prevazilaženje krize, brzi start naše ekonomije i snažno stavljanje Evropske unije na stabilan, održiv i pravičan put oporavka. Pomoći će nam da se snažnije oporavimo.“\nKonferencija za pomoć Ukrajini u Varšavi 9. aprila\nStrateški kompas za bolju bezbednost i odbranu EU u narednoj deceniji\nEvropska komisija usvojila preporuke za pomoć izbeglicama iz Ukrajine\nDogovoren Mehanizam za prekogranično prilagođavanje ugljenika


U Varvarinu platili 21 milion dinara za nepostojeće projekte – Kruševac PRESS\nAutor Redakcija\t Objavljeno 11.07.2015. 0\nOpština Varvarin je preduzeću „Kirilo Savić“ za izradu šest projekata platila 21 milion dinara. Nijedan od ovih projekata nije završen, iako su rokovi davno istekli.\n– U periodu od 2010. do 2014. godine sa preduzećem „Kirilo Savić“ zaključeno je šest ugovora za izradu projektno tehničke dokumentacije za postrojenja za prečišćavanje pitke vode i otpadnih voda u Varvarinu i Gornjem Katunu, Donjem Katunu, Obrežu, Bačini, Maskaru i Bošnjanu, sanaciju deponije „Moravište“, kao i sanaciju deponije u Obrežu. Nijedan od ovih projekata nije završen iako su rokovi bili od 20 do 30 dana od potpisivanja ugovora – objašnjava Miroslav Milošević Đak, odbornik u Skupštini opštine Varvarin.\nUkupna vrednost svih šest ugovora je 27.411.550 dinara, a dosad je, prema podacima Direkcije za izgradnju i urbanizam Varvarin, plaćeno 21.582.550 dinara.\n– Svi projekti nisu ni isplaćeni do kraja, a takođe nisu ni realizovani – navodi se u informaciji Direkcije za urbanizam i izgradnju dostavljenoj odbornicima.\nMilošević tvrdi da je reč o zloupotrebi i „pranju para“.\n– Posao je dodeljen na osnovu mišljenja, koje nije obavezujuće, a ne na osnovu tendera. Direktor Direkcije za izgradnju Slavoljub Savić je od 2012. godine u nekoliko navrata potpisivao anekse ugovora i time produžavao rokove. Zbog bahatog i nesavesnog trošenja para građana Varvarina podneo sam prijavu Višem javnom tužilaštvu u Kruševcu – dodaje Miroslav Milošević.\nObjašnjenje direktora Direkcije za izgradnju Slavoljuba Savića zašto su plaćani projekti koji nisu urađeni nismo uspeli da dobijemo jer je bio na sastancima, ali se na telefon u Direkciji niko nije javljao.


PODGORIČANI BILI BEZ STRUJE SKORO 4 SATA: U CEDIS-u kažu da NEMAJU pravo na KOMPENZACIJU – Volim Podgoricu\nHome / PG INFO / Aktuelno / PODGORIČANI BILI BEZ STRUJE SKORO 4 SATA: U CEDIS-u kažu da NEMAJU pravo na KOMPENZACIJU\nIako je iz Regulatorne agencije za energetiku prije nekoliko mjeseci najavljeno da potrošači od 1. avgusta u slučaju nestanka struje imaju pravo na finasijsku kompenzaciju, od toga je, kako izgleda, mala fajda.\nPodgoričani u centru grada koji su u nedjelju veče bili bez struje gotovo četiri sata, prema tvrdnjama iz Crnogorskog elektrodistributivnog sistema CEDS, ne mogu ostvariti ovo pravo, jer su, kako navode, bili bez struje kraće od četiri sata.\nIz Regulatorne agencije za energetiku nismo dobili dobili odgovor na pitanje – da li Podgoričani u ovom slučaju imaju pravo na kompenzaciju u skladu sa Pravilima o minimumu kvaliteta isporuke i snabdijevanja električnom energijom.\nPredsjednik Odbora direktora Regulatorne agencije za energetku (RAE), Branislav Prelević je početkom avgusta najavio primjenu ovog Pravilnika što je naišlo na opšte odobravanje javnosti, međutim, Pravilnik je ostao “mrtvo slovo na papiru”.\nNaime, potrošači, osim ove najave nisu informisani precizno o slučajevima u kojima mogu ostvariti kompenzaciju, trajanju prekida koji im to omogućava, kao i načinu na koji to mogu uraditi.\n-Snabdjevač je dužan da izvrši finansijsku kompenzaciju kupcu u roku od 30 dana od dana utvrđivanja iste, navodi se u pravilniku kojim, uključujući i obrasce za naknadu.\nSaopšteno da će pravo na naknadu imati samo potrošači koji sa Elektroprivredom Crne Gore (EPCG) imaju zaključen ugovor o snabdijevanju.\nDAN 15: Policija i dalje na vratima Opštine, građani mogu unutra samo po dvoje - https://t.co/W9AFOemxOl https://t.co/EZwbNAZi9A28 minuta ago\nBUDVA NAPLATILA PORESKI DUG: U jeku policijske blokade, na račun Đukanovićeve kompanije leglo 111.000 eura -… https://t.co/uLuqjmbRHh49 minuta ago


Ministarstvo unutrašnjih poslova Republike Srpske preduzeće sve mjere da se nastavi istraga u predmetu „Dobrovoljačka“, jer Ejup Ganić i ostali članovi vojnog i političkog muslimanskog vrha za MUP Srpske i dalje ostaju osumnjičeni, izjavio je koordinator Tima MUP-a Republike Srpske za istraživanje i dokumentovanje krivičnih djela ratnog zločina Simo Tuševljak.\n„Evidentno je da tužilac bježi od 2. maja, jer je u Domu JNA ubijen portir koji je bio Bošnjak, dok je vojnik koji je čuvao Dom i jedini bio u uniformi JNA ranjen nakon zarobljavanja, što pokazuje da nije bilo napadnuto Predsjedništvo BiH i nije bilo državnog udara“, rekao je Tuševljak sinoć za Radio-televiziju RS.\nOn je naglasio da MUP Srpske još nije dobio odluku postupajućeg tužioca, kao ni porodice nastradalih, iako je javnost obaviještena. „O obustavljanju istrage prvo se obavijeste porodice žrtava, jer oni u skladu sa Zakonom o krivičnom postupku imaju pravo da upute prigovor Tužilaštvu, kao što to ima podnosilac izvještaja. Očigledno je bitnije bilo da se obavijesti javnost, nego žrtve“, konstatovao je Tuševljak.\n„U ovom slučaju nije riječ o tome da nije bilo dovoljno dokaza, nego da u Sarajevu postoje strahovi, jer bi istraga utvrdila drugačiji karakter rata u BiH, ko je zagovarao rat i šta su bili ciljevi muslimanske političke elite“, rekao je Košarac.


POPOVI? U POSETI RUDNIKU „TREPČA“\nŠef Ekonomskog tima za Kosovo i Metohiju i jug Srbije dr Nenad Popović posetiće sutra Rudarsko-metalurško hemijski kombinat „Trepča“ u Zvečanu. „Rudnik „Trepča“ zauzima značajno mesto u Strategiji dugoročnog razvoja srpskih zajednica na Kosovu i Metohiji, koju je izradio Ekonomski tim za Kosovo i Metohiju i jug Srbije, a Vlada Republike Srbije usvojila na jučerašnjoj sednici. Sa svojim proizvodnim, kadrovskim i organizacionim kapacitetima Rudnik „Trepča“ čini kičmu održivog razvoja srpskih zajednica na Kosovu i Metohiji“, rekao je dr Popović. U Strategiji dugoročnog ekonomskog razvoja srpskih zajednica na Kosovu i Metohiji navodi se da je održivi razvoj srpskih zajednica moguć razvojem Rudnika „Trepča“ i podsticanjem razvoja sektora malih preduzeća. Oslonac razvoja mogu formirati mala preduzeća, kada se osposobe za preuzimanje te uloge, ali treba imati u vidu da je taj proces po pravilu spor. Zato je bitno pokrenuti proizvodnju, pre svega metalurgiju, jer će se tako zaposliti najveći broj radnika. „Primarni zadatak je donošenje Programa razvoja Rudnika „Trepča“ koji treba da obezbedi otvaranje novih preradnih kapaciteta, a time i dodatno smanjenje broja nezaposlenih i povećanje ekonomske efikasnosti. Činjenica je da Rudnik „Trepča“ preživljava najteže dane u svojoj istoriji. Nerešen status, viškovi zaposlenih, zastarela tehnologija, zatvaranje pojedinih pogona, predstavljaju samo deo problema koji ograničavaju funkcionisanje ovog velikog preduzeća. Međutim, pozitivni finansijski rezultati u 2006. godini nagoveštavaju postepeni izlazak iz krize“, istakao je dr Popović.


► Lavrov na godišnjoj konferenciji za novinare o Iranu, SAD, Libiji...\n"Ovo je veoma ozbiljan signal za početak deeskalacije, a ne za nastavak stalnih pretnji", rekao je Lavrov na godišnjoj konferenciji za novinare u Moskvi.\nPovodom greškom oborenog putničkog avion kod Teherana, Lavrov je rekao da "postoje informacije da je Iran očekivao još jedan napad SAD" posle ubistva iranskog generala Kasema Solejmanija u Iraku.\nNisu znali kakav napad mogu da očekuju, ali kod granice s Iranom na nebu je bilo najmanje šest američkih aviona F35, dodao je Lavrov, koji je takođe rekao da je sa iranske strane u pitanju bila "ljudska greška".\n"Ove godine planiramo da radimo na održavanju globalne bezbednosti i strateške stabilnosti, što uključuje napore koji imaju za cilj da se izbegne trka u naoružanju u svemiru", rekao je Lavrov predstavljajući rezultate ruske diplomatije u 2019. godini.\n"Konačna dokumenta su, po mom mišljenju, skoro odobrena (...) U potpunosti su u skladu sa odlukama Saveta bezbednosti UN o Libiji", rekao je Lavrov uoči konferencije o Libiji koja je zakazana za nedelju u Berlinu.


Moskva proterala dvojicu američkih diplomata - 09.07.2016, Sputnik Srbija\nMoskva proterala dvojicu američkih diplomata\nZamenik ministar inostranih poslova Rusije Sergej Rajbkov saopštio je da je, kao odgovor na proterivanje ruskih diplomata iz SAD, Moskva proterala dvojicu... 09.07.2016, Sputnik Srbija\nSve americke ambasade po svetu su leglo njigove spijunske sluzbe.\n14:22 09.07.2016 (Osveženo: 14:57 09.07.2016)\nZamenik ministar inostranih poslova Rusije Sergej Rajbkov saopštio je da je, kao odgovor na proterivanje ruskih diplomata iz SAD, Moskva proterala dvojicu službenika Ambasade SAD iz ruske prestonice.\n8 Jul 2016, 22:29\nSergej Rjabkov je potvrdio da su u junu iz Sjedinjenih Američkih Država proterana dvojica ruskih diplomata.\n„Mogu da potvrdim da je američka vlada zaista zatražila odlazak dvojice službenika Ambasade Ruske Federacije u Vašingtonu, bez predstavljanja bilo kakvih optužbi protiv njih. Pritom su nam u Stejt departmentu na visokom nivou predložili da se to ne objavljuje. Kao što možemo videti, oni nemaju običaj da drže reč“, navodi se u komentaru.\nPrema rečima Rjabkova, nakon ovog „neprijateljskog koraka“ Moskvu su napustila dvojica službenika Ambasade SAD.\n„Oni su bili proglašeni za persone non grate zbog aktivnosti koje ne odgovaraju diplomatskom statusu. Radi se o jednom noćnom huliganu (koji je navodno pretučen ispred Ambasade SAD kada je išao na posao) i još jednom istom takvom operativcu CIA“, konstatovao je Rjabkov.\nRusija: Pripadnici FSB nisu pretukli američkog diplomatu\n30 Jun 2016, 17:36\nRusija se nada da će Vašington shvatiti koliko štete nosi agresivna antiruska politika, koja neće ostati bez odgovora.\n„Nadamo se da će Vašington ipak uvideti mane agresivne antiruske politike. Ako oni odluče da se i dalje kreću putem eskalacije, to neće ostati bez odgovora“, izjavio je zamenik šefa ruske diplomatije Sergej Rjabkov, što je objavljeno na zvaničnom sajtu ruskog Ministarstva inostranih poslova.\nRanije je zvanični predstavnik Stejt departmenta Džon Kirbi saopštio da su SAD 17. juna proterale dvojicu ruskih diplomata kao odgovor na incident sa američkim diplomatom u Moskvi.\n9 Jul 2016, 15:41


ABA: Pojačani domaćin očekuje oslabljenog gosta - Sportske novosti\nNaslovna Košarka Najave i prognoze Košarka ABA: Pojačani domaćin očekuje oslabljenog gosta\nABA: Pojačani domaćin očekuje oslabljenog gosta\nU nedelju 9. januara od 12 časova Mega Mozzart će u okviru 15. kola ABA lige dočekati Cibonu u hali Mega Factory.\n– Morao bih pre svega da se osvrnem na situaciju u prethodnih 20-ak dana, praktično smo bez utakmice, a preko 15 dana nismo mogli da treniramo u kompletnom sastavu zbog situacije sa Kovidom. I na utakmici protiv Cibone nećemo biti kompletni, Nikola Jović koji se poslednji zarazio Kovidom je još uvek u fazi oporavka. Obzirom na celu novonastalu situaciju, potpisali smo dva igrača, Aleksu Uskokovića koji će pojačati bekovsku liniju do kraja sezone, koja je posebno oslabljena izostankom Kazalona koji se povredio na utakmici protiv Splita zbog koje će odsustvovati još neko vreme, kao i iskusnog Borisa Savovića koji će pojačati unutrašnju liniju. Mi smo se u prethodnih nekoliko dana koliko-toliko kompletirali i pokušali da se u mikro ciklusu spremimo za veoma zahtevnu utakmicu protiv Cibone koja nas očekuje. U pitanju je jako mlada i talentovana ekipa koja je odlično vođena od strane mog kolege Vlade Jovanovića. Ključ utakmice će biti da pronađemo ritam posle ove situacije sa Kovidom pošto je sigurno je da će biti fizički zahtevna utakmica na šta ćemo morati da pronađemo način da odgovorimo.\nMega Mozzart utakmicu protiv Zadra dočekuje sa skorom od pet pobeda i sedam poraza dok Cibona ima skor 5-9. Mega i Cibona su se do sada sastali 17 puta u regionalnom takmičenju uz skor 10-7 za Megu, a poslednji susret je bio u 2. kolu ABA lige ove sezone kada je Cibona slavila u Zagrebu sa 89:84. Mega je prethodna dva kola ABA lige propustila zbog velikog broja Kovid-19 nalaza u klubu, dok je Cibona u prošlom kolu na svom terenu izgubila od Mornara sa 65:82.\nPrethodni tekstABA: I uspeli su da oteraju trenera\nSledeći tekstZvezda odlaže mečeve, još 1 zaražen COVID-om


Sirijski Kurdi žele saradnju sa Saudijskom Arabijom - Princip | Princip\nTags: imperijalizam, Iran, Katar, Kurdistan, Rožava, Saudijska Arabija, Sirija\nNakon izbijanja katarske krize, saveznici i marionete američkog imperijalizma na Bliskom istoku zbijaju redove.\nKako prenosi agencija Ara, Saleh Muslim, predsednik kurdske Partije demokratskog jedinstva (PYD) u Siriji, u izjavi za saudijski portal Rijad, rekao je da postoji savez Iran-Katar-Turska radi podrivanja sirijskih Kurda: „Nemamo odnosa sa Iranom, a iranska politika povodom kurdskog problema se ne razlikuje od politike sirijskog režima, koji je neprijateljski nastrojen prema osnovnim pravima Kurda. Boje se da će Kurdi pobediti u Siriji.“\nOvaj visoki zvaničnik PYD-a, sestrinske partije PKK-a, smatra da je Turska izvršitelj, a Katar sponzor politike podrivanja Kurda u Siriji: „Ovaj savez je, sa svojim marionetama, opasan po sve narode Bliskog istoka i za celo čovečanstvo.“\nSa druge strane, on smatra da će prisustvo Saudijske Arabije i zemalja Zaliva pomoći da se učvrste bratske veze između naroda i različitih zajednica. On je rekao da postoje dobri odnosi između arapskih plemena i Kurda na severu Sirije.\nOve izjave Muslima dolaze nakon što je Ilham Ahmed, glasnogovornik Demokratskih snaga Sirije, vojne organizacije u kojoj Kurdi imaju većinu, rekao da Saudijska Arabija može preuzeti ulogu u uspostavljanju demokratske Sirije.1\nU izjavi za saudijski portal, Muslim je istakao da neće dopustiti da Iran stvori koridor oko teritorija koje kontrolišu Demokratske snage Sirije. Tačnije, da u borbi protiv Islamske države Kurdi neće sarađivati ni sa Sirijskom arapskom armijom niti sa Jedinicama narodne mobilizacije. 2\nIstovremeno, Ilham Ahmed je optužio Katar za podršku ekstremističkim grupama, ali je izbegao da pomene podršku Saudijske Arabije grupama poput Vojske Islama. On je iskoristio priliku da naglasi da su SAD najvažniji saveznik u borbi protiv ID.\nOve izjave vodećih ljudi kurdskog nacionalističkog pokreta su izazvale buru negodovanja njihovih pristalica.3


Venecuela: Trampova „vojna opcija” - neprijateljski čin\nKARAKAS - Vlada u Venecueli energično odbacuje navode predsednika Sjedinjenih Američkih Država Donalda Trampa o mogućoj „vojnoj opciji” za rešavanje političke krize u toj zemlji, prenosi AP.\nMERKOSUR odbacio upotrebu sile u Venecueli\nPolitička i privredna organizacija MERKOSUR - koju čine Argentina, Brazil, Paragvaj, Urugvaj, Venecuela - odbacila je danas upotrebu sile u Venecueli, navedeno je u saopštenju koje je izdalo ...\nVenecuela optužila Trampa za ugrožavanje stabilnosti\nVlada Venecuele večeras je optužila američkog predsednika Donalda Trampa da želi da ugrozi stabilnost u Južnoj Americi sa "bezobzirnom pretnjom" o mogućoj vojnoj opciji za rešavanje političke krize u ...\nVenecueli preti američka "čizma": Tramp pomenuo i "vojnu opciju"\nVlada u Venecueli energično odbacuje navode predsednika Sjedinjenih Američkih Država Donalda Trampa o mogućoj "vojnoj opciji" za rešavanje političke krize u toj zemlji, prenosi AP.\nPedofil iz Venecuele uhapšen u Srbiji!\nALO - 12.08.2017\nSrpska policija uhapsila je Nikosa T. (64), državljanina Venecuele. Nikos je uhapšen na zahtev Interpola zbog sumnje da je seksualno zlostavljao dečake! Nikos T.\nTramp: Ne isključujemo vojne operacije u Venecueli\nPredsednik SAD Donald Tramp nije eliminisao izvođenje vojne operacije u Venecueli, prenosi Sputnjik. „Imamo više opcija za Venecuelu. Ne isključujem ni vojnu“, izjavio je Tramp novinarima u golf ...\nVlada Kolumbije odbacila je pretnje američkog predsednika Donalda Trampa o mogućoj "vojnoj opciji" za rešavanje krize u Venecueli. Kolumbijsko ministarstvo spoljnih poslova navelo je u saopštenju da ...\nTramp otvoren za vojnu akciju u Venecueli\nVašington - Američki predsednik Donald Tramp izrazio je zabrinutost zbog humanitarne krize u Venecueli i dodao da ne odbacuje mogućnost vojne akcije kao odgovor na političku situaciju u toj zemlji.\nTramp: Ne isključujemo ni mogućnost vojne opcije za Venecuelu\nAmerički predsednik Donald Tramp je izjavio da ne odbacuje ni mogućnost "vojne opcije" za Venecuelu, kao odgovor na eskalaciju političke krize u toj ...\nVenecuela optužila Trampa za ugrožavanje stabilnosti Južne Amerike\nUstavotvorna skupština Venecuele osudila Trampove pretnje\nUstavotvorna skupština Venecuele podržala je danas predsednika Nikolasa Madura koji se suočava sa "zlonamernim pretnjama" američkog kolege Donalda Trampa, koji je pomenuo moguću vojnu opciju za ...\nAmerički predsednik Donald Tramp je izjavio da ne odbacuje ni mogućnost "vojne opcije" za Venecuelu, kao odgovor na eskalaciju političke krize u toj zemlji.\nVenecuela: Trampova "vojna opcija" - neprijateljski čin\nKarakas -- Vlada u Venecueli energično odbacuje navode predsednika SAD Donalda Trampa o mogućoj "vojnoj opciji" za rešavanje političke krize u toj zemlji, prenosi AP.\nDW - 11.08.2017\nVašington i Havana vode u Venecueli novi Hladni rat, ali istovremeno na različite načine i sarađuju s vladom predsednika Nikolasa Madura. Razlog za taj paradoks jeste naftno bogatstvo Venecuele i to ...\nMaduro želi sastanak s Trampom i "odnos sa SAD kao s RUS"\nLider Venecuele Nikolas Maduro izjavio je da želi sastanak sa predsednikom Sjedinjenih Američkih Država Donaldom Trampom, prenosi AP. Maduro je poručio da želi snažan odnos sa SAD, kao što ima sa ...\nMaduro traži susret s Trampom\nPredsednik Venecuele Nikolas Maduro izjavio je da želi susret lice u lice sa američkim predsednikom Donaldom Trampom. Kako prenosi Bi-Bi-Si, Maduro je novoosnovanoj ustavotvornoj skupštini rekao da ...\nOŠTAR ODGOVOR KARAKASA: Ujedinjene nacije žele krv na ulicama Venecuele!\nPravda - 11.08.2017\nBolivarska Republika Venecuela odlučno odbacuje lažni izveštaj Kancelarije visokog komesara Ujedinjenih nacija za ljudska prava posvećen toj zemlji, jer se ponovo svesno služi lažima, neosnovanim i ...\nTRAMP UPUTIO PRETNJE I VENECUELI: Upotrebićemo i vojnu opciju ako bude bilo potrebe\nTrampova administracija je prethodno lidera Venecuele Nikolasa Madura nazvala diktatorom i pokrenula sankcije protiv njega i velikog broja drugih zvaničnika je izjavio da ne odbacuje ni mogućnost " " ...\nTramp preti i Venecueli, "akt ludosti i ekstremizma"\nVenecuela: Trampova "vojna opcija" je neprijateljski čin\nTRAMP IMA JOŠ PRETNJI: Imamo trupe širom sveta, a Venecuela nije daleko!\nVAŠINGTON - Američki predsednik Donald Tramp je izjavio da ne odbacuje ni mogućnost "vojne opcije" za Venecuelu, kao odgovor na eskalaciju političke krize u toj zemlji.\nVlada u Venecueli energično odbacuje navode predsednika Sjedinjenih Američkih Država Donalda Trampa o mogućoj "vojnoj opciji" za rešavanje političke krize u toj zemlji.\nTEŠKE REČI Tramp ZAPRETIO Venecueli VOJNOM INTERVENCIJOM, iz Karakasa stiGAO OŠTAR ODGOVOR\nLuna: Peru osuđuje pretnju upotrebe sile u Venecueli\nLIMA - Peru osuđuje pretnju upotrebe sile u Venecueli, izjavio je danas šef peruanske diplomatije Rikardo Luna. On je rekao da Peru sa drugim zemljama u regionu pregovara o zajedničkom pisanom ...\nOSUDA PERUA "Pregovaramo o zajedničkom odgovoru Trampu povodom pretnji Venecueli"\nPeru osuđuje pretnju upotrebe sile u Venecueli, izjavio je danas šef peruanske diplomatije Rikardo Luna. On je rekao da Peru sa drugim zemljama u regionu pregovara o zajedničkom pisanom odgovoru, ...


SL: Crna Gora pobedom poslala Špance u Srbiju - Sportklub\nSL: Crna Gora pobedom poslala Špance u Srbiju\nVesti vaterpolo Autor:Aleksandra Radivojević11. feb. 202020:23 > 20:25\nIzabranici Vladimira Gojkovića, vaterpolisti Crne Gore, pobedili su Španiju u poslednjem kolu prve faze Svetske lige sa 11:6 (2:2, 2:1, 5:2, 2:1). Popularne „ajkule“ su osvojile prvo mesto u grupi pa će u četvrtfinalu igrati na svom terenu protiv Hrvatske.\nU četvrtfinalu se igra samo jedan meč, a pobednik ide na finalni turnir. Pobedom nad Španijom, Crna Gora je poslala Špance na megdan Srbiji u Srbiju.\nGolove za Crnu Goru koja je u Ovijedu igrala bez Ivovića, Čučkovića, Obradovića, Spaića i Radovića, postigli su: Dragan Drašković četiri, Bogdan Đurđić i Aleksa Ukropina po dva, Marko Petković, Nikola Moskov i Stefan Pješivac po jedan. Kod Španije, strelci su bili: Alberto Munariz dva, Alvaro Granados, Mark Larumbe, Agusti Perikas i Alberto Baroso po jedan.\nPosle izjednačene igre u prvom poluvremenu posle kojeg je na semaforu pisalo 4:3 za Crnu Goru, pitanje pobednika je rešeno u trećem kvartalu koji su izabranici Vladimira Gojkovića dobili sa 5:2, što je bilo dovoljno da mirno privedu meč kraju.\nPobeda u Ovijedu donela je Crnoj Gori prednost domaćeg terena u četvrtfinalu Svetske lige, ali mnogo važnije od toga je ogromna doza samopouzdanja uoči kvalifikacionog turnira za Olimpijske igre u Japanu koji 22. marta počinje u Roterdamu.\nU grupi A su Crna Gora, Grčka, Gruzija, Kanada, Brazil i bolje plasirana selekcija za šampionata Azije. U grupi B su Hrvatska, Holandija, Rusija, Nemačka, Argentina i slabije plasirana selekcija sa šampionata Azije koji se igra sredinom februara.\nPlasman na Olimpijske igre, obezbediće tri prvoplasirane selekcije sa turnira u Roterdamu, a na papiru za favorita slove Hrvatska, Grčka i Crna Gora koja je nedavno osvojila bronzanu medalju na šampionatu Evrope u Budimpešti.\nvaterpolo reprezentacija Crne Gorevaterpolo reprezentacija Hrvatskevaterpolo reprezentacija Španijevaterpolo reprezentacija Srbije


OSM Televizija - Poziv mladima na obuku za izradu narodne nošnje\nKulturno-umjetničko društvo /KUD/ "Zavičaj" poziva mlade da se prijave na obuku za izradu narodnih nošnji u okviru projekta "Zaštita od zaborava kulturne baštine romanijsko-glasinačkog kraja", čija je vrijednost oko 30.000 KM.\nKoordinator ovog projekta Slobodan Komlenović rekao je Srni da će obuka početi 20. novembra na Sokocu, te da je to praktični dio ovog projekta, koji je KUD "Zavičaj" pokrenuo krajem aprila prošle godine.\n"Poželjno je da ovu obuku prođu mladi do 35 godina i pozivam ih da se prijave KUD `Zavičaj` ili na broj 065/663-521", poručio je Komlenović.\nOn je istakao da se do sada za ovu obuku prijavilo pet žena, koje će nakon tromjesečne obuke početi da šiju originalnu narodnu nošnju za članove KUD-a, a zatim i po narudžbi.\nKomlenović je dodao da će se obuka održavati u večernjim časovima u poslovnom prostoru porodice Komlenović opremljenom prema svim zahtjevima projekta, u Ulici Borka i Ratka Radovića na Sokocu.\nOn je rekao da će u trećoj fazi projekta članovi "Zavičaja" obići ruralna područja opštine Sokolac, prikupiti sve potrebne informacije od starijih mještana, da bi u avgustu izdali publikaciju o narodnoj nošnji, tradiciji i običajima romanijsko-glasinačkog kraja, što je jedan od ciljeva projekta.\n"Da bi zaštitili od zaborava kulturnu baštinu ovog kraja potrebno je da predstavljamo nošnju kakva je zaista bila, postignemo jednoobraznost, omogućimo nastupe samo registrovanih izvornih društava i izbjegnemo uobičajenu šarolikost, koja daje iskrivljenu sliku narodnih običaja i tradicije", naglasio je Komlenović.\nKrista Jovanović je jedan od članova sokolačkog "Zavičaja" i osim izvornog pjevanja kojim se bavi u ženskoj grupi ovog društva, baviće se i izradom narodnih nošnji.\n"Obuku će voditi Borka Ješić iz Rogatice, koja ima sertifikat za izradu narodnih nošnji, što meni i nadam se, mlađim polaznicima predstavljati zadovoljstvo u radu na zaštiti od zaborava kulturne baštine romanijsko-glasinačkog kraja", ističe Jovanovićeva.\nProjekat "Zaštita od zaborava kulturne baštine romanijsko-glasinačkog kraja" realizuje se u okviru Regionalnog programa lokalne demokratije na Zapadnom Balkanu, finansira EU, a provodi UNDP.\nKUD "Zavičaj" osnovan je u aprilu 2017. godine na Sokocu, ima oko 10 članova u ženskoj i muškoj izvornoj grupi i bavi se njegovanjem izvorne tradicije i zaštitom kulturne baštine romanijsko-glasinačkog kraja.\nJoš iz iste kategorije: « Pale: Počinje Filmoteka posvećena Milošu Formanu U Bijeljini sutra promocija knjige Emira Kusturice "Šta mi ovo treba" »


Blic: Nikolić prihvatio poziv iz Humske27.06.2017 09:59hPotraga za novim trenerom Partizana, po svoj prilici biće završena pre nego potraga za novim predsednikom.\nPredsednik Dinamika, Velibor Jojić, prokomentarisao je navode da će se trener kluba sa Dorćola Miroslav Muta Nikolić vratiti na klupu Partizana. Pešić ponovo u Srbiji, Zvezda plaća obeštećenje 750 hiljada evra\nNekadašnji fudbaler Partizana, Nebojša Gudelj, vodio je samo jedan klub po završetku igračke karijere i posle tri godine želi da napravi novi korak na trenerskom planu.\nTrener San Antonija, Greg Popovič, izabran je za naslednika Majka Kžiževskog na klupi reprezentacije SAD, međutim neće voditi tim u kvalifikacijama za Svetsko prvenstvo u Kini.\nNapadač Crvene zvezde, Ričmond Boaći, potpisao je trogodišnji ugovor sa Crvenom zvezdom. Rukometašice Srbije dobile protivnice na Svetskom prvenstvu\nRukometašice Srbije će na Svetskom prvenstvu u Nemačkoj igrati u grupi D, zajedno sa domaćinom, Holandijom, Južnom Korejom, Kinom i Kamerunom.\nJanko Tipsarević je bio siguran na startu ATP turnira u Antaliji, čiji je nagradni fond 500.000 evra.\nOlimpijska vicešampionka u tekvondou Tijana Bogdanović eliminisana je u četvrtfinalu Svetskog prvenstva u Južnoj Koreji u kategoriji do 53 kilograma. Novak ponudio pomoć Bekeru: Uvek sam tu za Borisa\nNovak Đoković ponudio je svom doskorašnjem treneru Borisu Bekeru pomoć, pošto se slavni Nemac našao u finansijskim problemima. Lapsus ili nešto drugo, Plavšić: Ostvario sam san odlaskom iz Zvezde [VIDEO]\nSrđan Plavšić je u utorak zvanično postao igrač Sparte iz Praga, a pažnju javnosti privukla je izjava omalenog fudbalera prilikom predstavljanja.\nNaši čitaoci mogu da prate direktan prenos meča 2. kola turnira u Istbornu Novak Đoković - Vasek Pospišil.\nĐoković: Išao sam glavom kroz zid\nNovak Đoković svestan je da ne igra na nivou na kojem svi očekuju i da mu je na neki način drago što se nalazi u takvoj situaciji jer je počeo da ispituje određene stvari.\nSa Pinto "pikira" Srbina za prvog golmana Standarda 26.06.2017 23:27h\nNekadašnji Zvezdin centarfor prešao iz Spartaka u Radnik\nMilan Purović napustio je Spartak i prešao u redove Radnika.\nFiorentina na prodaju\nVlasnici Fiorentine, braća Dela Vale, odlučili su da stave klub na doboš zbog nezadovoljstva navijača.\n09.33 Legendi srpske košarke ponuđeno mesto predsednika Partizana09.47 Drulović o neuspehu "orlića": Trebalo je pustiti bivšeg selektora da završi posao15.50 Predsednik Dinamika: Nikolić može u Partizan bez obeštećenja, poslaćemo i neke igrače13.26 Lapsus ili nešto drugo, Plavšić: Ostvario sam san odlaskom iz Zvezde [VIDEO]13.17 Srpski tekvondo ne mora da brine za budućnost: Vanja Stanković svetska prvakinja!11.09 Srpski reprezentativac otklonio dileme oko nastupa na Eurobasketu09.59 Blic: Nikolić prihvatio poziv iz Humske09.16 Napadač Zvezde napušta klub posle samo šest meseci23.11 Nekadašnji Zvezdin centarfor prešao iz Spartaka u Radnik18.38 FIBA Evropa dobila Evroligu na sudu 16.47 Crvena zvezda licencirala fudbalere za dvomeč sa Florijanom20.25 Crvena zvezda održala sednicu Skupštine, Čović govorio o finansijskom stanju22.53 Florijana prijavila samo 15 fudbalera za duele sa Zvezdom 21.29 Zvezdin novopečeni Srbin ubeđen u uspeh protiv Maltežana10.56 Borac dobio novog predsednika, stiže i trener iz Partizana23.49 Jovetić se vraća u Seriju A?21.11 Đukić: Leonardu nisu potrebne duge pripreme19.39 Bosanski internacionalac u Bundesligi10.13 Đukić precrtao levog beka18.09 Matić napušta Čelsi, ali stiže zamena iz Monaka21.00 Kanga doputovao u Beograd16.13 Zvezda predstavila nove dresove [FOTO] i [VIDEO]12.00 Marković: Evroliga će odahnuti ako Teo ode u NBA13.44 Uprava CSKA završila još jedan važan posao12.53 UEFA odredila sudije za mečeve srpskih predstavnika u Ligi Evrope10.15 ATP: Novak i dalje četvrti, Milojević napredovao 34 mesta do plasmana karijere11.27 Plavšić zadužio dres Sparte11.18 Đoković: Išao sam glavom kroz zid20.11 Hrvat u idealnoj petorci rukija u NBA ligi 12.45 Liverpul smanjio obeštećenje za Markovića17.17 Nekadašnji košarkaš Partizana napada Srbiju na Eurobasketu 2017 [VIDEO]12.15 Poznati rivali srpskih selekcija na Evropskom prvenstvu u basketu15.11 Rukometašice Srbije dobile protivnice na Svetskom prvenstvu17.31 Đoković saznao ime prvog rivala u Istbornu23.27 Sa Pinto "pikira" Srbina za prvog golmana Standarda Statistika poseta:Trenutno online: 307


Porsche je najavio prvenac ažurirane Panamere – Danasnje\nHome/Automobili/Porsche je najavio prvenac ažurirane Panamere\n0 22,454 Less than a minute\nUporedo sa tim, nemačka kompanija objavila je snimak zapisa Nurburgring North Loop u kome je novina pokazala najbolje vreme među „izvršnim automobilima“.\nZa upravljačem ažurirane Panamere sedeo je testni vozač nemačke marke Lars Kern, koji je za 7 minuta i 29,81 sekundu uspeo da završi krug od 20,9 km, što je za 0,30 sekundi brže od prethodnog rekorda koji je postavio Mercedes-AMG GT 63 S supercar.\nTrenutno nema detalja o restiliranom liftback-u. Prema pretpostavkama, automobil će dobiti poboljšanu optiku, novi difuzor, pa čak i poboljšanja u kabini.\nOčekuje se da će varijanta Turbo biti snažnija od svog prethodnika, 4,4-litarskog tvin-turbo motora koji razvija 550 KS. U videu s snimkom možete primjetiti da je na svom vrhuncu snaga motora automobila 634 KS.\n2021. Tesla Model 3 sleće u Australiju sa suptilnim promenama stila dužeg dometa\nKineski brendovi MG, Great Vall Motors-Haval i LDV objavljuju prodajne rekorde


Pošumljavanjem do kvalitetnijeg vazduha - Užicka Republika Press\nPošumljavanjem do kvalitetnijeg vazduha\nGrad Užice i ove godine u saradnji sa Ministarstvom za zaštitu životne sredine realizuje akciju pošumljavanja „Udahnimo život prirodi“. Prema rečima Ivana Stanisavljevića, člana Gradskog veća Grada Užica, ove godine biće zasađeno 23 000 sadnica na teritoriji grada, odnosno biće pošumljeno 9,22 ha kroz dva projekta: jedan projekat se odnosi na sanaciju degradiranih površina i goleti i drugi na formiranje vetrozaštitnih pojaseva.\n„Pored svih drugih mera koje Grad Užice sprovodi u cilju poboljšanja kvaliteta vazduha, od subvencionisanja mera energestke efikasnosti individualnih domaćinstava i objekata kolektivnog stanovanja, zatim konverzije javnih kotlarnica sa mazuta na gas ili pelet, podele sadnica u okviru akcije „16000 stabala za 16000 ložišta“, pošumljavanje je jedna od najefikasnijih mera za dugotrajno poboljšanje kvaliteta vazduha u našem gradu“, rekao je Stanisavljević.\nŽene inicijatori odlaska na psihoterapiju u slučaju neplodnosti\nNeplodnost je nemogućnost da se prirodno začne ili trudnoća iznese do kraja. Psihološki faktori igraju važnu ulogu u čitavom problemu neplodnosti. Kod neplodnosti u braku, žene pokazu...\nTurističko udruženje “Gostilje” nosilac je sertifikata kojim se potvrđuje da je među najpouzdanijim organizacijama na tržištu i da se ističe odgovornim poslovanjem. Dobij...\nTri miliona za lečenje dece umesto novogodišnjeg slavlja\nSredstva od tri miliona dinara opredeljena za manifestacije u toku novogodišnjih praznika, biće zbog nepovoljne epidemiološke situacije preusmerena za lečenje i operacije dece, lekove i ...


Godišnja analiza obuke Brigade taktičke podrške u 2015. godini\nPrisutnima se na početku ove godišnje analize uvodnim riječima obratio i komandant Brigade taktičke podrške, brigadir Amir Čorbo, koji je istakao značaj i sam pristup cjelokupnom sistemu obuke, od osnovnih individualnih zadataka do zajedničke i kolektivne obuke. Nakon uvodnog obraćanja komandanta brigade Godišnjom analizom obuke rukovodio je načelnik štaba komande Brigade taktičke podrške brigadir Nenad Garić. Na ovoj analizi, pored komandanata i komandira potčinjenih jedinica i pomoćnika načelnika štaba komande Brigade taktičke podrške, prisustvovali su i predstavnici Operativne komande Oružanih snaga Bosne i Hercegovine koje je predvodio pukovnik Žunić Šaban, kao i savjetodavni tim NATO-a koji boravi i radi u komandi Brigade taktičke podrške i na vojnoj lokaciji „Rajlovac OS BiH“.\nTokom same analize naglašene su težišne aktivnosti, rezultati rada, ostvareni ciljevi te problemi u komandama i jedinicama tokom relizacije obuke u 2015. godini te su predložena rješenja i izneseni zahtjevi u cilju otklanjanja ometača obuke u narednom periodu. Poseban fokus na analizi je dat planiranoj obuci, i adekvatnoj podršci iste, deklarisanih jedinica po OCC E&F konceptu.\nNa kraju Godišnje analize obuke Brigade taktičke podrške u 2015. godini pukovnik Šaban Žunić je izrazio razumijevanje kada su u pitanju ometači obuke sa kojima se susreću komande i jedinice ove brigade te iskazao spremnost pretpostavljene komande u podršci otklanjanju evidentiranih ometača.\nGodišnju analizu obuke Brigade taktičke podrške u 2015. godini zaključio je, sa konkretnim smjernicama potčinjenim komandama i jedinicama, ali i zahtjevima pretpostavljenoj komandi, brigadir Nenad Garić, načelniki štaba komande Brigade taktičke podrške.


Ekskluzivno: Film o treneru svih trenera Ćiri Blaževiću - Sportklub\nEkskluzivno: Film o treneru svih trenera Ćiri Blaževiću\nFudbal ostalo Autor:Maja Todić6. sep. 202111:001 komentar\nPrinstcreen, Sport Klub\nKada ste pomislili da znate se o treneru svih trenera Ćiri Blaževiću dolazi nam film a onda i serija posvećena jedinstvenom treneru i čoveku koji nas vodi kroz svoju životnu priču od rodnog Travnika pa sve do danas, kada sabira utiske svega onoga što je napravio u životu.\nĆiro nas kroz film vodi jednom iskrenom, zanimljivom, na trenutke i šokantnom pričom o životu, siromaštvu, bogatstvu, pobedama i porazima i mnogobrojnim anegdotama koje su obeleežile njegov život.\nU filmu se pojavljuje i tridesetak sagovornika koji dobro poznaju Ćiru i koji su sarađivali sa njim u najvažnijim fudbalskim bitkama kao 1982. godine kada je bivšu Jugoslaviju očarao belim šalom i titulom prvaka sa Dinamom ili 1998. godine kada je sa Hrvatskom reprezentacijom osvojio senzacionalno treće mesto.\nPriča koja podseća i kako je Ćiro vratio fudbal u Bosnu i Hercegovinu zahvaljujući njegovoj neverovatnoj energiji, znanju i šarmu.\nVećina stvari su do sada široj javnosti bile nepoznate, a gledaoci neće ostati ravnodušni posebno na priču o ratu, druženju sa Čarlijem Čaplinom, priču o životu iz koje će mnogi, kako kaže sam Ćiro, izvući pouke.\nFilm je rađen u produkciji Sport Kluba i Simposar Sarajevo, autora najpoznatijeg bosanskohercegovačkog sportskog novinara Sabahudina Topalbećirevića koga poznanstvo sa legendarnim Ćirom veže još od 1983. godine.\nNakon svetske premijere filma u Sarajevu, 30. septembra 2021. godine na otvaranju desetog jubilarnog međunarodnog sportskog simpozija ‘Simposar Sarajevo’, planirane su premijere u državama regiona.\nFilm, kao i serijal o Ćiri Blaževiću, biće ekskluzivno prikazan samo na kanalima Sport Kluba.\nZa sada pogledajte trejler najnovijeg filma Sabahudina Topalbećirevića ‘Ćiro Blažević – Nikad ispričana priča’.\nĆiro BlaževićMiroslav BlaževićSabahudin TopalbečirevićSimposarSport Klub\nAko ga neko pita: Nadal zna kome bi dodelio Zlatnu loptu\nRadost i neverica - gol rukom u poslednjem minutu (VIDEO)


Prodaja jednog proizvoda u Srbiji skočila čak deset puta\nA. J. 10. decembra 2020. 11:05\nFoto: Noam, Jemima & Lila - CC BY 2.0\nStanje imunološkog sistema ključno je u ovo doba epidemije koronavirusa i zato se nikad više nije pilo vitamina C, vitamina D.\nNikada se više nije kupovalo i koristilo proizvoda koji jačaju upravo imunitet. O tome govori i činjenica da je u ovoj godini prodaja prepeličjih jaja porasla čak deset puta.\n„Njihova prodaja uvek je išla dobro, ali od kad kako je počela epidemija korona virusa mnogostruko je uvećana. Naročito u ovom trećem talasu kad je mnogo zaraženih“, kaže za Rinu Nikola Draganić uzgajivač prepelica iz Dragačeva.\nPrepelice su ptice koje vrlo brzo krenu sa nošenjem jaja i to u velikoj količini, ali i pored toga, tražnja je mnogo veća nego što proizvođači mogu da sakupe.\nNikolina računica pokazuje da se posao uzgoja japanskih prepelica isplati za šest meseci, a računica je prosta – na uloženih 4500 dinara, mesečno može da se zaradi oko 24.000 dinara od 100 prepelica.


Litvanci protiv Olimpijakosa zabeležili petu uzastopnu pobedu u Evroligi\nŽalgiris najveći hit\nOno što je Crvene zvezda bila prethodne dve sezone u Evroligi, u takmičarskoj 2017/18 sasvim sigurno su košarkaši Žalgirisa - apsolutni hit na Starom kontinentu.\n29. decembar 2017. 20:40\nPoslednjim trijumfom nad Olimpijakosom "zeleni" su vezali petu pobedu u najelitnijem takmičenju (74:68) i skorom 10-5 došli su na deobu trećeg mesta na tabeli. Da je u rezultatskoj, ali i igračkoj krizi Fenerbahče je potvrdio porazom od Reala na svom terenu, trećim na poslednja četiri meča (77:79), dok je najveće iznenađenje priredila Unikaha koja je "brejknula" Makabi u Izraelu (78:89) uz 20 poena i šest asistencija Nemanje Nedovića.\nOd tri najveća kandidata za fajnal-for u Beogradu (CSKA, Olimpijakos, Fenerbahče) košarkaši Žalgirisa savladali su zvaničnog šampiona Evrope i velikana iz Atine. Sa drugim najmanjim budžetom u Evroligi, posle Crvene zvezde (osam miliona evra), Žalgiris je letos nadogradio, godinama profilisanu selekciju igrača. Šestorici starosedelaca pridodati su Vasilije Micić, Eron Vajt, Brendon Dejvis, Aksel Tupan i poslednje pojačanje Beno Udrih. Država je pripomogla obezbeđivanjem čarter letova što je sigurno olakšalo putovanja i način pripreme litvanskog velikana. Žalgiris trenutno ima četvrti najbolji napad u Evroligi (81,1), a po broju asistiranih poena na trećem je mestu (19,5). Pre samo tri dana odbili su trampu koju im je ponudila Barselona, da prosleđivanjem ubojitog strelca Kevina Pangosa dobiju Tajrisa Rajsa i novčanu naknadu. Litvanci igraju lepu i brzu košarku, adaptirani na sve vrline i mane rivala, što su pokazali i na poslednjem duelu protiv Olimpijakosa.\n- Osećaj je zaista fenomenalan, dobiti ekipu kao što je Olimpijakos jedinstven je poduhvat. Odigrali smo hrabro, možda ne toliko kvalitetno, ali smo uspeli da trijumfujemo. Mislim da smo ovoga puta bili bolji u odbrani nego u napadu. U drugom poluvremenu smo ispravili određene greške sa početka utakmice i tako došli do pobede. Bilo smo veoma disciplinovani kada je bilo najvažnije - podvukao je Kevin Pangos, koji je ubacio 14 poena i asistirao u sedam navrata.\nTrener Željko Obradović mogao je i protiv Reala da se uveri u to da su njegovi izabranici u padu forme, a pojedinci poput Jana Veselog i vidno umorni, iako su na trećini takmičarske godine. Marko Gudurić ubacio je svega dva poena i sigurno snosi deo krivice, čiji znatno veći deo pripada Bredu Vonamejkeru. Amerikanac je i pre dva leta bio velika želja trenera Obradovića, a ovosezonskim dolaskom činilo se da će Fener biti još ubojitiji. Vonamejker, nesporno vrhunski igrač, trenutno ne pokazuje liderske sposobnosti u meri u kojoj je to potrebno aktuelnom šampionu Evrope. Fener ima tek šesti najbolji napad (80,2), a po broju skokova je na 13. mestu (28,5). Da kojim slučajem nemaju drugu najbolju odbranu (74,2) košarkaši Fenera bi verovatno bili u još većem problemu. Iako je Vonamejker sa četiri asistencije drugi najbolji dodavač ekipe posle Kostasa Slukasa (5,5) utisak je da previše forsira i da je u protoku lopte on taj koji retko kada daje ekstra pas ka saigraču u samom ćošku.\n- Prva četvrtina je bila pravi primer načina na koji želimo da igramo. Sve posle toga bilo je veoma loše, posle jako loše utakmice protiv Makabija, odigrali smo još jedan podjednako slab meč. Moja odgovornost je najveća i kao trener moram da shvatim i pronađem odgovore na vrlo teška pitanja. Imali smo velikih problema u protoku lopte i to nije bila greška jednog ili dvojice igrača. Luka Dončić je odigrao fantastičan meč, nalik većini tokom sezone - rekao je trener Fenera Željko Obradović.\nFenerbahče - Real Madrid 77:79\nŽalgiris - Olimpijakos 74:68\nMakabi - Unikaha 78:89\nValensija - Panatinaikos 67:63\nHimki - Barselona sinoć\nEfes - Bamberg sinoć\nBaskonija - CSKA sinoć\nMilano - Crvena zvezda sinoć\n1. CSKA 11-3\n2. Olimpijakos 11-4\n3. Panatinaikos 10-5\n4. Žalgiris 10-5\n5. Fenerbahče 9-6\n6. Real 9-6\n7. Makabi 8-7\n8. Himki 8-6\n9. Baskonija 7-7\n10. Unikaha 7-8\n11. Bamberg 6-8\n12. Crvena zvezda 5-9\n13. Barselona 4-10\n14. Milano 4-10\n15. Valensija 4-11\n16. Efes 3-11


Šapić: Jedna politika u gradu, jednaka za sve Beograđane – Studio B\nŠapić: Jedna politika u gradu, jednaka za sve Beograđane\nŠapić: Jedna politika u gradu, jednaka za sve Beograđane tanjug\nObjavljeno: 28.03.2022. 12:13 Izmenjeno: 28.03.2022. 13:00\nTa politika, dodao je, biće transparentna, a sprovodiće je, ravnomerno, svi gradski funkcioneri.\nKandidat za gradonačelnika Beograda koalicije „Aleksandar Vučić – Zajedno možemo sve“, Aleksandar Šapić poručio je da, ukoliko dođe na čelo glavnog grada, neće postojati više različitih politika u okviru Gradske uprave, što je neretko bio slučaj u ranijim sazivima, već će postojati samo jedna politika, koja će štititi i boriti se jednako za sve Beograđane.\n„Obavezaću se pred Beograđanima da ću prekinuti praksu koja je postojala u mnogim prethodnim vlastima, da se u okviru Uprave grada stvaraju različite politike, koje sprovode pojedinci, u svoje ili u ime određenih interesnih grupa. Postojaće samo jedna politika, koja će biti kreirana u Skupštini grada Beograda“, rekao je Šapić, a navedeno u saopštenju SNS.\n„Neću dozvoliti da bilo kakve grupe unutar stranke, koalicije, službi ili preduzeća, zarad svoje lične koristi ugrožavaju zvaničnu politiku, koja će biti postavljena tako da jednako zadovolji potrebe svih Beograđana“, rekao je Šapić.\nOn je istakao da je spreman da preuzme potpunu odgovornost za donošnje ključnih odluka u Beogradu, ali, takođe, i na sprovođenje nekih nepopularnih mera.\n„One podrazumevaju momentalna smenjivanja svih onih koji ne budu razumeli da je interes Beograđana iznad svega i da međusobni odnosi ili potrebe rukovodilaca ne smeju biti ispred interesa naroda koje predstavljaju“, rekao je Šapić.\n„Znam da je ovo još jedna bitka koju je pitanje da li ću uspeti da dobijem, ali sam svestan da, ako mi Beograđani budu ukazali poverenje, ne smem da ih razočaram. U tu bitku moram da uđem, po cenu svoje pozicije i dalje političke karijere“, zaključio je Šapić.


Policija uhapsila trojicu zbog razbojništva, iznude i krađe | TV KANAL 9 NOVI SAD\nNaslovna EMISIJE Policija uhapsila trojicu zbog razbojništva, iznude i krađe\nPolicija uhapsila trojicu zbog razbojništva, iznude i krađe\nVIDEO K9: Tridesetogodišnji Novosađanin uhapšen je zbog sumnje da je počinio krivična dela razbojništvo i iznuda. U odvojenom slučaju, novosadska policija uhapsila je dve osobe, od kojih jedno maloletno lice, zbog osnovane sumnje da su u Begeču učinili krivično delo teška krađa.\nU Novom Sadu je uhapšen M. Z. (30), za kojeg policija sumnja se da je počinio razbojništvo u jednoj novosadskoj kladionici tako što je udarcima i pretnjama primorao radnika da mu da novac u iznosu od oko 430.000 dinara.\nOn se, takođe, tereti da je od svoje majke iznudio 12.000 evra, pošto ju je prethodno tukao kako bi je naterao da mu preda novac.\nOsumnjičenog je policija zadržala do 48 sati, po odobrenju javnog tužioca, a sudija za prethodni postupak odredio mu je pritvor, u trajanju do 30 dana.\nNovosadska policija uhapsilla je i S. Ž. (22), kao i jednog sedamnaestogodišnjaka, koji se terete za provalu vikendice jednog Novosađanina u Begeču, odakle su, kako se sumnja, ukrali televizor, mašinu za pranje suđa i dvoje građevinskih kolica.\nSudija za prethodni postupak osumnjičenom S.Ž. odredio je pritvor do 30 dana, dok je protiv maloletnika podneta krivična prijava za tešku krađu, u redovnom postupku.\nPrethodni tekstKup Srbije: Rukometaši Voše u sredu protiv Spartaka\nSledeći tekstMotociklista povređen u udesu


Prvi sastanak Saveta bezbednosti UN o Etiopiji završen bez zajedničke izjave | Novinska agencija Beta\nSVET | 24.11.2020 22:55 > 24.11 22:55\n"Južna Afrika je tražila vreme da bi njeni izaslanici mogli da se konsultuju i prenesu taj slučaj Afričkoj uniji. A (zajednička) izjava (Saveta bezbednosti) bi mogla da iskomplikuje situaciju", rekao je jedan afrički diplomata pod uslovom da mu se ne obavi ime.\n"Evropljani su izrazili zabrinutost, osudili etničko nasilje i zatražili zaštitu civila", rekao je evropski diplomata, pod istim uslovom.\nPopodne je generalni skretar UN, Antonio Gutereš, ponovo izrazio zabrinutost zbog moguće vojne ofanzive na glavni grad Tigraja, Mekele. On je "pozvao lidere Etiopije da učine sve što je moguće kako bi zaštitili civile, poštovali ljudska prava i osigurali humanitarni pristup" stanovništvu, navodi se u saopštenju.\nMedjunarodna organizacija "Hjuman rajts voč" je pozvala UN da istraže kršenje ljudskih prava i diskriminaciji etničkih grupa u Etiopiji, kao i to što je ona svoje pripadnike mirovnih snaga UN koji su iz Tigraja, opozovala iz misije "plavih šlemova" u Južnom Sudanu.\nSastanak Saveta bezbednosti UN, virtuelan i bez prisustva javnosti, trajao je svega osamdesetak minuta. Na zahtev evropskih članica Saveta Belgije, Nemačke, Francuske, Estonije, Velike Britanije, kao i Sjedinjenih Država, sazvan je pošto su ga ranije danas otkazale njihove afričke kolege iako su to tražile u ponedeljak.\n"Neophodno je dati više vremena regionalnim naporima", rekao je afrički diplomata za AFP pod uslovom anonimnosti o tom povlačenju Južne Afrike, sada predsedavajuće Afričkom unijom, Nigera, Tunisa i Sent Vincenta i Grenadina četiri nestalne članice Saveta bezbednosti.\n"Afričke zemlje kažu: 'afrička rešenja za afričke probleme'. To moramo poštovati, ali do određene mere", rekao je evropski diplomata pod uslovom anonimnosti. "U nekom trenutku moramo to (etiopski slučaj) staviti na dnevni red, čak i ako se to ne sviđa Afrikancima", dodao je on.


Pokrenutа kаmpаnjа ČISTO LICE SRBIJE - Cisto Lice Srbije\nDanas je u Privrednoj komori Beograda održana konferencija za medije povodom pokretanja kampanje Čisto lice Srbije. Na konferenciji su učestvovali Andreja Mladenović, zamenik gradonačelnika Beograda, Milivoje Miletić, predsednik Privredne komore Beograda, Milan Ristić, predsednik udruženja „Moja Srbija“, Aleksandar Šapić, osnivač „Humanitarne fondacije Novi Beograd“ i Nikola Egić, direktor Reciklažnog centra „Božić i sinovi“.\nKampanju „Čisto lice Srbije“ pokreće udruženje građana „Moja Srbija“, u saradnji sa Privrednom komorom Beograda i uz podršku Grada Beograda. Osnovni cilj kampanje je podizanje svesti građana o značaju reciklaže otpada i zaštite životne sredine, zahvaljujući činjenici da će se prihodi ostvareni prikupljanjem otpada usmeravati u humanitarne svrhe.\nU Srbiji je ustaljena praksa da kompanije koje se bave reciklažom plaćaju firmama i pojedincima za svaki kilogram preuzetog otpada. Kroz svoju kampanju, „Moja Srbija“ će pozvati firme koje posluju u Srbiji da prikupe što veću količinu otpada i da se odreknu potencijalnih prihoda, u humanitarne svrhe. Osim kompanija, u akciju će se uključiti i lokalne samouprave, omladinska udruženja i svi zainteresovani građani.\nZnačajan deo kampanje predstavljaće akcije „Čisto lice moje opštine“ u kojima će predstavnici lokalne samouprave, lokalna udruženja i omladinske organizacije, pozvati stanovnike da otpad, koji imaju u svojim kućama i stanovima, a pre svega stare i istrošene elektronske i električne uređaje, prikupe i doniraju u korist kampanje. Na taj način, građani će shvatiti da otpad ne predstavlja bespotreban teret, već novu sirovinu i novu vrednost.\n„U razvijenim zemljama se danas reciklira i koristi najveći deo otpada. Građani tih zemalja su svesniji potrebe da se otpad reciklira i da se štiti životna sredina. Takođe, svesniji su i činjenice da otpad ima svoju vrednost“, izjavio je Milan Ristić i dodao da neadekvatno upravljanje otpadom u Srbiji predstavlja i veliki ekološki problem. „Da bismo dostigli nivo reciklaže otpada kakav je u zemljama zapadne Evrope, neophodno je da, osim zakonskih propisa, podignemo svest kod kompanija koje posluju kod nas i svih građana Srbije o značaju odgovornog upravljanja otpadom. U okviru naše kampanje, trudićemo se da podstaknemo građane da prepoznaju i podrže kompanije koje razmišljaju o očuvanju životnih resursa. Time ćemo podstaći i profitni sektor da se ozbiljnije okrene ovom problemu“, naglasio je Ristić.\nElektrični i elektronski otpad koji se tokom kampanje prikupi preuzimaće Reciklažni centar kompanije „Božić i sinovi“, koji je ovlašćen za reciklažu ove vrste otpada. Sredstva koja se obezbede za dobrotvorne svrhe biće usmerena u humanitarne projekte, u dogovoru sa opštinama koje se uključe u akciju.\nOrganizatori su pozvali sve kompanije, kao i sve građane Srbije, da se uključe u kampanju, kako bi zajedno radili na uklanjanju otpada iz prirode i na zaštiti životne sredine, kao i da bi obezbedili što više sredstava za građane kojima je neophodna pomoć.\nBeograd, 2. decembar 2015. godine\nAleksandar ŠapićAndreja MladenovićBožić i sinoviČisto lice SrbijeHumanitarna fondacija Novi BeogradMilan RistićMilivoje MiletićMoja SrbijaNikola Egić


Ponovljeni javni poziv za dodelu jednog paketa građevinskog materijala za interno raseljena lica : Gradska Opština Novi Beograd\nPonovljeni javni poziv za dodelu jednog paketa građevinskog materijala za interno raseljena lica\nNa osnovu rešenja Predsednika Gradske opštine Novi Beograd broj XII-020-1/2020 – 77 od 07.07.2020. godine o imenovanju Komisije za izbor korisnika za dodelu sredstava namenjenih stvaranju i poboljšanju uslova stanovanja porodica interno raseljenih lica dok su u raseljeništvu, kroz nabavku građevinskog materijala, na teritoriji Gradske opštine Novi Beograd ( u daljem tekstu: Komisija) i člana 8. Pravilnika o radu Komisije usvojenog 28.08.2020. godine (u daljem tekstu: Pravilnik), a u vezi Ugovora o saradnji zaključenog između Komesarijata za izbeglice i migracije Republike Srbije (u daljem tekstu: Komesarijat) i Gradske opštine Novi Beograd (u daljem tekstu: Opština), Komisija objavljuje dana 28.09.2020. godine\nPredmet javnog poziva je dodela 1 paketa građevinskog materijala za poboljšanje uslova stanovanja interno raseljenih sa prebivalištem/boravištem na teritoriji Opštine ( u daljem tekstu: Pomoć).\nRok za podnošenje prijava sa potrebnom dokumentacijom je 06. oktobar 2020. godine.


Računajte da vam je za 30 g sušenog potrebno 10 plodova svežeg paradajza srednje veličine. Odaberite plodove iste veličine kako bi se istovremeno osušili, prepolovite ih, poređajte na rešetku, poprskajte krupnom, morskom solju i rešetku iznesite na sunčano mesto, vodeći računa da je malo podignete od površine na kojoj će stajati.\nParadajze prekrijte gazom, pazeći da direktno ne dodiruje plodove, kako bi se pravilno ventilirali i bili izvan domašaja insekata. Ceo proces sušenja traje od četiri dana do dve nedelje, ali noću paradajz unesite u kuću zbog povećane vlage u vazduhu.\nOvako osušeni paradajz možete i do šest meseci čuvati u staklenoj tegli, ukoliko ga prelijete maslinovim uljem i dodate dva-tri čena očišćenog belog luka, grančicu ruzmarina i malo soli. Kada vam zatreba koncentrat paradajza, izblendirajte nekoliko kašika sušenog paradajza zajedno sa maslinovim uljem i dobićete savršen sos za pice.


Apple: Ranjivost koju spominje WikiLeaks ispravljena je 2009.\nNEW YORK - Nakon što su prije dva dana u javnost dospjeli tajni dokumenti CIA-e o njihovom programu hakiranja Appleovih računala i mobitela, o tom su se slučaju oglasili i iz Cupertina.\nWikiLeaks objavio govore Hillary Clinton pred bankarima\nNEW YORK - Clinton u jednom govoru kaže da su bankari najkvalificiraniji da pomognu u reformi američkog financijskog sektora.\nWikiLeaks objavio 300.000 dokumenata s turskih servera\nANKARA - "WikiLeaks je ubrzao objavljivanje dokumenata kao odgovor na čistke u Turskoj nakon pokušaja vojnog udara", navodi se u priopćenju WikiLeaksa, prenosi Russia Today.\nBRUXELLES - Osnivač Wikileaksa, Julian Assange je u interviewu za belgijski list Le soir novinarima preporučio da umjesto e-mailova češće koriste tradicionalne poštanske usluge kako bi izbjegli potencijalno špijuniranje tajnih službi.\nHakiran direktor CIA-e John Brennan\nWASHINGTON - Internetska stranica Wikileaks objavila je u srijedu niz privatnih e-mailova direktora CIA-e Johna Brennana a neimenovani haker tvrdi da mu je provalio u virtualni poštanski pretinac.\nWikiLeaks otkrio da TPP ograničava pravo na lijekove\nNEW YORK - Transpacifički trgovinski sporazum (TPP) između 12 zemalja šteti javnom zdravstvu jer pacijentima ograničava pristup lijekovima koji spašavaju živote, objavila je u subotu nevladina udruga nakon što je tekst sporazuma objavio Wikileaks.\nAssange: Amerikanci planirali rušenje sirijske vlade još 2006.\nLONDON - Assange otkriva da je naozbiljniji dio plana bio da se potaknu tenzije između šiita i sunita.\nŠvedska odustaje od istrage protiv Assangea\nSTOCKHOLM - Švedsko tužiteljstvo će danas službeno objaviti da odustaje od dijela istrage za seksualno zlostavljanje protiv osnivača WikiLeaksa, Juliana Assangea, zbog zastare.\nBRUXELLES - "WikiLeaks danas poduzima korake kojima želi osigurati da Europljani mogu napokon pročitati taj čudovišni trgovinski sporazum."


Naime, Fudbalski savez Škotske usvojio je novo pravilo po kome mlađe selekcije, a tu se misli na ekipe sastavljene od igrača do 12 godina starosti, ne smeju da udaraju loptu glavom.\nMožda zbog činjenice da, kako su to pre dve godine utvrdili naučnici, ako udarite loptu 20-ak puta na treningu ili utakmici, dolazi do malih ali značajnih poremećaja funkcije mozga.\nVeliko istraživanje britanskog Univerziteta Stirling, objavljeno u "EBioMedicini", pokazalo je da udaranje fudbalske lopte glavom značajno utiče na pamćenje u toku naredna 24 sata.\nIstraživači su dokazali da u tom periodu, funkcionalnost ljudskog pamćenja opadne od 41% do čak 67% ako mu je prethodilo višestruko udaranje "bubamare" glavom.\nTokom ispitivanja, mašina je izbacivala lopte brzinom i snagom nalik onoj koja se dešava kod kornera, a ispitanici, grupa fudbalera, trebalo je da po 20 puta udare loptu glavom. Opšte funkcionisanje mozga, a naročito pamćenje, testirano je pre ove vežbe, a onda i po njenom završetku.\n"Dokazi su takvi kakvi jesu, pokazuju da je na kraći vremenski rok manje ili čak više nego dvostruko umanjeno funkcionisanje pamćenja posle izlaganja glave takvim udarcima. Da imam dete koje ima pismeni u sredu, rekao bih mu da u utorak ne ide na fudbalski trening. Dakle, ako već oporavak traje 24 sata, onda ne biste trebalo da igrate fudbal dan pre nečeg važnog što sledi, a u čemu ćete morati da prilično koristite mozak", poručio je tada jedan od autora istraživanja, neuropatolog Vili Stjuart, u razgovoru za BBC.\n"Vazdušni duel" na najvećem meču škotskog fudbala, Old firm gradskom derbiju između Glazgov Rendžersa i Seltika\nFudbalski savez Engleske je te 2018. počeo da obavlja veliko isptivanje na sličnu temu, jer je bivši igrač VBA i Nots kauntija, napadač Džef Ejstl, preminuo od posledica moždane traume 2002. Pre dve godine je obelodanjeno da je u izveštaju patologa bilo navedeno da je Ejstlova bolest bila "industrijska bolest", odnosno da je isuviše udarao loptu glavom, što je i navelo čelnike Saveza da počnu sa ispitivanjima.\n"Ove promene jesu privremene, ali verujemo da su važne za zdravststveno stanje mozga, pogotovo jer je u pitanju što se ponavlja i ponavlja, konstantno, pošto je u pitanju takav sport. A kako mnogi ljudi širom planete igraju fudbal, važno je da budu svesni šta im se dešava sa mozgom i kakve efekte to može da donese", rekla je Magdalena Jetstvart, neurolog sa Univerziteta Stirlign.\nZbog ovih nalaza lekara, Fudbalski savez Sjedinjenih Američkih Država je još 2015. godine zabranio mališanima do 11 godina starosti da koriste udarac glavom, dok su oni od 11 do 13 godina to smeli da rade, ali uz ograničenja učestalosti.\nNakon što je bivši šef Škotske fudbalske asocijacije, Gordon Smit, savetovao sunarodnike da razmisle o primeni američke metode, sada je to i definitivno uvedeno, čime je Škotska postala prva u Evropi u kojoj se mladim fudbalerima zabranjuje udarac lopte glavom.


Od vojne industrije očekujemo milijardu dolara – Nadlanu.com\nOd vojne industrije očekujemo milijardu dolara\nKRALJEVO, 2. avgusta 2010. (Beta) – Ministar odbrane Dragan Šutanovac izrazio je u ponedeljak očekivanje da će vojna industrija Srbije uskoro potpisati ugovore o izvozu proizvoda vredne milijardu dolara.\n“U danima pred nama nadamo se konačnom potpisivanju ugovora od prvih milijardu dolara izvoza naše odbrambene industrije i ubeđeni smo da će taj priliv uposliti naše građane i omogućiti povećanje budžeta za našu vojsku”, rekao je Šutanovac na svečanosti povodom obeležavanja Dana avijacije na vojnom aerodromu Lađevci kod Kraljeva.\nMinistar je dodao da je pokrenut razvojni program u oblasti remonta, naoružanja i vojne opreme, kao i da Vojska Srbije ima veoma važan “privredno-ekonomski karakter” jer su u prethodnim godinama sklopljeni izuzetno važni ugovori sa stranim državama. Time se “pomaže odbrambena industrija i upošljava više desetina hiljada radnika”, rekao je Šutanovac.\nMinistar je izrazio očekivanje da će od naredne godine iz budžeta biti izdvajana sredstva za revitalizaciju srpske vojne avijacije. “Zbog velike svetske ekonomske krize Vojska Srbije ima određene probleme, vazduhoplovstvo je njom najviše pogođeno tako da nam je želja da u buddžetu za sledeću godinu obezbedimo veća sredstva i pokušamo da ga revitalizujemo”, rekao je on.


Usled koronavirusa, sve više žena bez posla - Penzin\nMnogo žena je zbog koronavirusa ostalo bez posla, rekla je poverenica za zaštitu ravnopravnosti Brankica Janković na završnoj onlajn konferenciji „Žene 45 plus – Ravnopravnost na tržištu rada i kako je postići“.\nDiskriminacija na tržištu rada najviše se odnosi na žene starijih godina i koje su u braku. Pored svih važnih problema u državi koji je izazvao koronavirus, problemom žena se malo bavilo, naglasila je poverenica.\n„Sada je zbog kovida 19 položaj žena na tržištu rada još teži“, rekla je Janković.\nPoslodavac daje prednost muškarcu, navodi poverenica, jer je velika šansa da žena koja ima 30 godina može da ode na odsustvo zbog odgajanja deteta.\nZadatak žena koje su na političkoj sceni jeste, smatra Janković, da otvaraju goruće teme kao što su rodna ravnopravnost, diskriminacija žena na tržištu rada, diskriminacije na osnovu starosne dobi…\nProf. Marija Babović kaže da je uticaj pandemije doveo do toga da je deo radne snage prešao u neaktivno stanovništvo. Na taj način, broj neaktivnog stanovništva se povećao, kaže profesorka Filozofskog fakulteta Univerziteta u Beogradu.\nŽene starije od 40 godina, kada je u pitanju tržište rada, imaju nižu stopu aktivnosti i zaposlenosti. U poređenju sa muškarcima, one se lakše deaktiviraju.\nLeoneta Pajer iz Delegacije Evropske unije (EU) u Srbiji naglašava da EU nastoji da se globalno i regionalno opredeljuje za rodnu ravnopravnost.\nEvropska unija će nastaviti da osuđuje kršenje i zloupotrebu ženskih prava. Takođe će nastaviti da podržava žene i muškarce koji rade na ostvarenju rodne ravnopravnosti i jačanju žena.\nKonferenciju je organizovalo udruženje „Žene na prekretnici„, uz podršku Agencije Ujedinjenih nacija za rodnu ravnopravnost i osnaživanje žena u Srbiji (UN Women). Konferencija je deo projekta „Ključni koraci ka rodnoj ravnopravnosti“ koji finansira EU.\nTags:Brankica JankovićDelegacija Evropske unije u SrbijiMarija Babovićpoverenik za zaštitu ravnopravnostirodna ravnopravnostUN Womenžene


Pobeda Bugarske u Ankari posle pet setova\nMuška pionirska reprezentacija Srbije poražena je u 2. kolu Balkanskog prvenstva 2014. u Ankari, u Turskoj. Bugarska je danas, u dvorani Beštepe, u prvoj utakmici 2. kola, pobedila Srbiju sa 3:2, po setovima 25:16, 24:26, 15:25, 25:21 i 17:15, posle 142 minuta igre.\nRumuni uspešniji na startu turnira u Ankari\nMuška pionirska reprezentacija Srbije poražena je na startu Balkanskog prvenstva 2014, koje je danas počelo u Ankari, u Turskoj. Rumunija je danas, u dvorani Beštepe, u poslednjoj utakmici 1. kola, pobedila Srbiju sa 3:0, po setovima 25:13, 25:20 i 25:21, posle 79 minuta igre.\nPioniri Srbije u četvrtak putuju u Ankaru – u petak protiv Rumunije\nMuška pionirska reprezentacija Srbije, u četvrtak, 24. jula, putuje u Anakaru, gde će igrati na Balkanskom prvenstvu 2014, koje će se odigrati od 25. – 29. jula. Pioniri Srbije će u 1. kolu, 25. jula, igrati protiv Rumunije od 16,00 časova po našem vremenu. U 2. kolu, 26. jula, Srbija će igrati protiv Bugarske (12,00), a u 3. kolu, 27. jula, protiv Bosne i Hercegovine (16,00). Pioniri Srbije će u 4. kolu, 28. jula igrati protiv Turske (14,00), a u poslednjem, 5. kolu. 29. jula, protiv Moldavije (12,00).


Sirijski film "Za Samu" nominovan za Oskara\nAutori dokumenatarnog filma "Za Samu" Vad al-Kateab i Edvard Vots izrazili su nadu da će njegova nominacija za Oskara podsetiti na stradanje Sirijaca u skoro devetogodišnjem rata.\n"Za Samu" nominovana je u kategoriji za najbolji dokumentarni film, pošto je dobio četiri nominacija za britansku nagradu BAFTA i nagradu na Kanskom festivalu.\n- Pre oko tri godine bio sam na mestu gde nisam znao da ću biti živ ili ne, a sada sam pod reflektorima - rekla je za Rojters Vad al-Kateab.\n- Nadam se da je ovo velika prilika da se baci svetlost na stvari koje nažalost i dalje dešavaju u (sirijskoj provinciji) Idlib i takođe se nadam da će narod Sirije dobiti izvesnu nadu iz uspeha "For Sama" - dodala je autorka filma.\nKako navodi Rojters, film je njeno ljubavno pismo njenoj kćerki Sami.\nVeliki rat u jednom neprekinutom kadru: Sve o filmu "1917" koji ima 10 nominacija za Oskara\nFilm u kome je ona narator, napravljen je iz 500 sati materijala koji je snimila tokom pet godina, počev od vremena početka ustanka u Alepu kada je imala 18 godina.\nTo je hronika njenog života - zaljubljivanje u njenog prijatelja, doktora Hamzu, njihovo venčanje, rođenje Same, u vreme kada se rasplamsava sukob oko njih.\nPočela je da snima sa mobilnim telefonom a kasnije je došla do bolje, profesionalne opreme, pošto je počela povremeno da izveštava za britansku televiziju iz Alepa.\nAl-Kateab, koja je bila u drugom stanju s drugom kćerkom, Tajmom, na kraju je morala da napusti Alep i preko Turske dođe u London, gde je s Votsom pretvorila stotine sati video materijala u film.\nRistovski: Mi nećemo dobiti Oskara, ali će film "Kralj Petar Prvi" videti veliki deo sveta\n"OSKAR JE TAKO BEO" Kritičari o nedostatku raznolikosti među kandidatima\nDobitnik NIN-ove nagrade je Saša Ilić za roman "Pas i kontrabas"\nOvogodišnji, 66. dobitnik NIN-ove nagrade je Saša Ilić za roman "Pas i kontrabas" , upravo je saopštio žiri na konferenciji za novinare održanoj u hotelu Moskva.\nEMIR KUSTURICA za "Blic": Treba verovati u novu utopiju\nPravimo festival koji pokušava da učini nemoguće , rekao je proslavljeni reditelj Emir Kusturica u razgovoru koji je vođen tokom 13. Kustendorfa.\nŽiri: Roman "Pas i kontrabas" je dostojni nastavljač tradicije NIN-ove nagrade\nRoman "Pas i kontrabas" Saše Ilića, u izdanju Orfelina, dobitnik je NIN-ove nagrade za najbolji roman na srpskom jeziku, objavljen u 2019. godini, saopštio je danas žiri.\nNajpoznatija simfonija Antonjina Dvoržaka\n"Iz novog sveta" najpoznatija simfonija Antonjina Dvoržaka naći će se prodaji od 21. maja na kioscima širom Srbije, kao deo kolekcije "Veliki kompozitori". Muziku izvodi prestižni londonski Kraljevski filharmonijski orkestar, a CD prati i knjiga o ovom češkom kompozitoru.\nUmrla "Prodavačica ljubičica" Sara Montiel\nŠpanska glumica Sara Montiel, poznata po filmovima "Vera Kruz" i "Prodavačica ljubičica", umrla je danas u Madridu u 86. godini, javili su španski mediji.\nNovogodišnja simfonija Dečje filharmonije 15. decembra u Sava centru\nDečja filharmonija koja je pre 12 godina osnovana pod okriljem „Fondacije Deca Deci“ organizuje tradicionalni gala koncert 15. decembra u Sava centru sa početkom u 19 časova.\nCenzurisana verzija "Levijatana" od danas u ruskim bioskopima\nFilm "Levijatan" ruskog reditelja Andreja Zvjaginceva, nominovan ove godine za Oskara u kategoriji najboljeg stranog filma, počeo je danas da se prikazuje u ruskim bioskopima posle nekoliko meseci kašnjenja i polemike.


Tanjug 3. februara 2021. 12:31\nBRISEL – Evropski centar za kontrolu i prevenciju bolesti ( ECDC) u svom izveštaju o vakcinaciji protiv Kovid-19 u EU navodi da je prvu dozu vakcine do kraja januara primilo između 0,9 do 3,8 procenta odrasle populacije po zemljama članicama.\nIzveštaj navodi da sve zemlje EU imaju strategije i pokrenutne kampanje vakcinacije, a da je njih 26 potvrdilo neobaveznost vakcinacije protiv Kovid-19.\n”U većini zemalja kampanje vakcinacije započele su između 26. i 31. decembra 2020. godine, ubrzo nakon što su isporučene prve serije vakcina ”Fajzer” i ”Bajontek”. Do 28. januara, najmanje 22 zemlje su prijavile da su počele da primenjuju vakcinu Moderna”, navodi se u izveštaju.\nProcenat iskorišćenih pristiglih vakcina u zemljama članicam se kreće od 21, 5 do 100 procenata.\nVećina zemlja EU je odlučila da, za sad, neće produžavati interval između vakcine i revakcine kako bi osigurale najveću pokrivenost u uslovima smanjenih isporuka vakcina, a samo su dve produžile interval revakcine za ”Fajzer” na 28 odnosno 42 dana.\nU ECDC navode da su sve zemlje EU započele vakcinaciju sa prioritetnim grupama u koje spadaju starije osobe, osobe sa pretećim bolestima i zdravstveni radnici, dok se u nekim zemlljama u prioritet ubrajaja i policija, vatrogasca i obrazovni radnici.


Zavarko: Hoću još trofeja, nikad mi nije dosta pobeda\nNekadašnji najbolji mladi kuglaš sveta i reprezentativac Srbije Vilmoš Zavarko (23), osvojio je nedavno srebrnu medalju na Svetskom kupu koji je održan u estonskom Talinu.\n"Stalno osvajam sve gde god se pojavim. U Talinu sam nedavno imao osećaj da niko ne može da me pobedi. Ipak, protiv Hrvata Mušanića koncentracija mi je pala pa nisam ni zasluzio da nešto osvojim", rekao je Zavarko.\nSjajni kuglaš je dodao i da je Srbija trenutno uz Mađarsku i Nemačku najveća svetska sila u ovom sportu.\nI pored toga, kuglanje ne dobija adekvatan prostor u medijima poput fudbala, košarke i drugih sportova.\n"Dosta ljudi misli da je kuglanje kafanski sport jer je u medijima slabo ispraćen. Ipak, mi dobijamo sve što možemo od države koja nam pomaže, iako nismo kao fudbaleri u centru pažnje", istakao je Zavarko.


Izvoz iz BiH porastao za 10,4 posto, ali i uvoz za 8,2 posto – Magazin Plus\nMesud Pezer 11. na Olimpijskim igrama\nPS Visoko: Upozorenje za građane povodom paljenja vatre na otvorenom prostoru\nHome/Privreda/BiH/Izvoz iz BiH porastao za 10,4 posto, ali i uvoz za 8,2 posto\nErmin Zukić Send an email 2018-09-20\nBosna i Hercegovina je u osam mjeseci ove godine ostvarila izvoz u vrijednosti sedam milijardi i 820 miliona KM, što je za 10,4 posto više nego u istom periodu prošle godine, dok je uvoz iznosio 12 milijardi i 674 miliona KM, što je više za 8,2 posto.\nPokrivenost uvoza izvozom je iznosila 61,7 posto, a vanjskotrgovinski robni deficit četiri milijarde i 854 miliona KM, podaci su Agencije za statistiku BiH.\nIzvoz u zemlje CEFTA-e je iznosio milijardu i 251 milion KM, što je za 9,1 posto više nego u istom periodu lani, dok je uvoz iznosio milijardu i 526 miliona KM, što je više za 4,1 posto. Pokrivenost uvoza izvozom sa zemljama CEFTA-e iznosila je 82 posto.\nIzvoz u zemlje EU je iznosio pet milijardi i 733 miliona KM, što je više za 12,4 posto nego u istom periodu prošle godine, dok je uvoz iznosio sedam milijardi i 614 miliona KM, što je više za 6,7 posto. Pokrivenost uvoza izvozom sa zemljama EU iznosila je 75,3 posto.\nATP Sankt Peterburg: Džumhur savladao Pellu za četvrtfinale, čeka ga Wawrinka\nVlada ZDK: 556.400 KM za subvencije turističke infrastrukture\nEkstraprofit na kraju tunela: Kako je poharan tunel Hranjen\nRudnici Elektroprivrede BiH napravili rekordni gubitak od 77 miliona KM


Milošević: Ljudi su zloupotrebili zračenje - juGmedia\nKomentari su isključeni na Milošević: Ljudi su zloupotrebili zračenje\nSvetski Dan nauke opština Medveđa obeležila je predavanjem Ivana Miloševića, strukovnog medicinskog radiolog, istraživača i zagovornik alternativne medicine, koji je govorio na temu “Štetno zračenje-nevidljivi ubica, prirodno i veštačko zračenje i preventivne mere protiv štetnog dejstva zračenja na sva živa bića”, konstatujući da su ljudi zloupotrebili mnoga načuna dostignuća, pa je sada čovek u velikoj opasnosti.\nZahvaljujući napredovanju u svetu nauke, čovek je video dosta koristi, ali i štete po zdravlje ljudi, potencirajući činjenicu\n“Postoje zračenja iz prirode koja nam dolaze od Sunca, iz dubine zemlje, ali i ona zračenja koja je čovek sam izumeo, poput toplotne i svetlosne energije. Iako je široj javnosti poznato da je X zrake otkrio Rengen, i da su po njemu dobili ime rengen zraci, pronalazak je zapravo našeg najpoznatijeg naučnika, Nikole Tesle koji je slavu prepustio drugome, a on je svoj rad usmerio na veća naučna dostignuća”, objasnio je Milošević.\nZračenje se koristi u medicini kod raznih tumora, nastavio je, a njegpvo štetno dejstvo uočeno je kada su naglo počeli da umiru lekari koji su radili za rengenom.\n“Čovek je zloupotrebio to zračenje jer je stvorio nuklearnu bombu. Usled ljudskog faktora došlo je i do Černobiljske nuklearne nesreće kada je eksplodirao jedan reaktor i napravio najveću ekološku nuklearnu katastrofu. Vodeni omotač Zemlje više ne postoji i ozonski omotač je oštećen, pa sva štetna zračenja prodiru direktno pod kožu. Leti je ta izloženost mnogo veća, i otud saveti lekara da se u periodu najvećeg ultravioletnog zračenja, od 10-16 časova izbegava direktno izlaganje suncu. “ Veštačko sunce” ili solarijum ima 20 puta veće ultravioletno zračenje”, upozorio je.\nMilošević je govorio i o radioaktivnost kućnih aparata, mobilnih telefona, mikrotalasnih peći, pa je savetovao da svoja dvorišta, obogatimo zelenilom, a kućni prostor oplemenimo biljkama koje imaju oble pune listove.\nInteresantno je da je nakon Černobiljske katastrofe bokvica bila jedina biljka koja je opstala\nPredsednik opštine Medveđa Nebojša Arsić se prisutnima zahvalio na odazivu i zainteresovanosti mladih da se edukuju na temu današnjeg predavanja.\n“Pored Svetskog dana nauke, koji Republika Srbija obeležava kao članica UNESCO-a, 2011. godine, odlukom Vlade, ustanovljen je i nacionalni Dan nauke, 10. jul, dan rođenja Nikole Tesle. Ličnu zahvalnost dugujem radiologu Ivanu Miloševiću na velikom entuzijazmu i promovisanju zdravog života, kao i na redovnoj poseti našoj opštini povodom bitnijih događaja iz svog domena. Naša je želja da idemo u korak sa naučnim dostignućima i pratimo dešavanja na tom polju. Imamo inteligentnu decu koja su gladna za znanjem, koju samo treba usmeriti u prave obrazovne institucije i koja će, nadam se, jednog dana postići veliki uspeh. Današnja tema je jako zanimljiva, jer je zračenje svuda oko nas i svi smo izloženi štetnim zracima” , rekao je predsednik Nebojša Arsić.\nNapunjen bojevi pištolj sakriven u podu automobila\nNIŠ - Gradska opština Medijana je u saradnji sa Kolom srpskih sestara iz Niša obezbedila 500 vaučera za socijalno najugroženije građane sa svog područja. (više…)\nPIROT – I u današnjem saopštenju Centra za komunikacije pirotskog ‘’Tigar’’ povodom privodjenja Dragana Nikolića, Jelene Petković i Milivoja Nikolića, ponovili su da su da je u “svom poslovanju kompanije oduvek nastojala da poštuje zakonsku…


Sve mere koje su od danas na snazi u borbi protiv koronavirusa\nIzvor: Radio Televizija Vojvodine, 03.Apr.2020, 18:10\nU Srbiji je od danas zabranjeno okupljanje više od dve osobe, a od sutra važi novi režim trajanja policijskog časa vikendom - od subote u 13 sati do ponedeljka u pet časova ujutru.\nTo su najnovije mere koje je Vlada Srbije uvela od proglašenja vanrednog stanja 15. marta, radi sprečavanja širenja korona virusa.\nRanije uvedeni policijski čas radnim danima i dalje traje od 17 časova do pet sati ujutro, uz zabranu kretanja na javnim mestima za starije od 65 godina >> Pročitaj celu vest na sajtu Radio Televizija Vojvodine << koji žive u gradovima, dok se ta zabrana u ruralnim sredinama odnosi na sve starije od 70 godina.\nZabrana se za starije od 65 godina ne odnosi na nedelju, kada im je omogućeno da rano ujutro odu u prodavnice i supermarkete u nabavku namirnica.\nU slučaju kršenja naredbe o ograničenju i zabrani kretanja predviđena je novčana kazna od 50. 000 do 150. 000 dinara.\nMUP izdaje posebne dozvole za kretanje u vreme policijskog časa.\nAko ugostitelj želi da obavlja svoju delatnost tokom vanrednog stanja, neophodno je da uspostavi dostavnu službu koja bi isporučivala hranu i piće za nošenje ili da organizuje šalter na kome bi se prodavala hrana i piće bez ulaska u ugostiteljski objekat.\nRanije je obustavljen putnički avio-saobraćaj, kao i gradski i međugradski javni prevoz u Srbiji, a grad Beograd uveo je koridorske linije prevoza za zdravstvene radnike i građane, koji imaju radnu obavezu tokom perioda vanrednog stanja.\nU skladu sa merama Vlade Srbije za sprečavanje širenja i suzbijanje zarazne bolesti COVID-19, građani koji u Srbiju doputuju iz žarišta epidemije, konkretno iz Švajcarske, Italije, Irana, Rumunije, Španije, Nemačke, Francuske, Austrije, Slovenije ili Grčke, upućuju se u izolaciju u trajanju od 28 dana.\nMera stavljanja pod zdravstveni nadzor na akutno respiratorno oboljenje izazvano novim koronavirusom SARS-Co-2 u trajanju od 14 dana izolacije u kućnim uslovima za državljane Srbije koji dolaze iz svih ostalih država takođe je produžena na 28 dana.\nMinimalna novčana kazne za napuštanje izolacije nije određena, pa se primenjuje opšti maksimum.\nI u periodu kada policijski čas nije na snazi, građani moraju da poštuju određene mere, tako da su na teritoriji Srbije zabranjena javna okupljanja na javnim mestima, razmak između lica mora biti najmanje dva metra, dok na površini od četiri kvadratna metra ne može biti više od jednog lica.\nDan posle uvođenja vanrednog stanja, 16. marta, u potpunosti je obustavljen rad predškolskih, školskih i visokoškolskih ustanova tako da vrtići, osnovne i srednje škole i univerziteti u Srbiji do daljeg neće raditi.\nUpis dece odvija se normalno, posredstvom e-Uprave: eVrtić dostupan za celu Srbiju i eUpis za upis u škole, a nastava se odvija na daljinu putem javnog servisa.\nB92: Solidarni komšija: Čika Mića je hit na društvenim mrežama


F1Srbija | Fetel na podijumu, Raikonen "samo" četvrti\nFetel na podijumu, Raikonen "samo" četvrti\nFerari je opravdao veoma brzi tempo sa slobodnih treninga u petak i subotu, te je i na danšnjoj trci bio konkurentan. Fetel se je skoro celu trku bio u intervalu od 2 sekunde iza vodećeg Hamiltona, dok je nakon restarta opasno napadao vodećeg u tesnim duelima. Međutim, Ferari ipak nije imao dovoljno snage na pravcu da bi uspeo da obiđe srebrne konkurente za prvi stepenik na podijumu.\nFetel legendarnu stazu napušta sa drugog stepnika i time je minimizovao gubitke u šampionskoj trci. Kako je sam izjavio, da je zauzeo pol poziciju u kvalifikacijama, verovatno bi i trku završio na prvom mestu, što svakako ima pokrića u Ferarijevom današnjem tempu. Fetel je odlično startovao trku i od samog početka je držao priključak sa Hamiltonom.\n"Pomalo sam bio iznenađen kako sam uspeo da ga pratim u stopu tokom cele trke. Zbog toga sam i pomalo ljut, jer sam nakon restarta verovatno bio previše blizu Luisu na izlasku iz krivine 1 i nisam uspeo da ga napadnem. Pokušao sam da kompenzjem i otvorim malo prostora uz Ou Ruž, ali to je bio težak kompromis. Vidite auto iza sebe i znate da morate da se branite, umesto da napadate."\nTakođe, sve vreme je bio svestan očiglednih nedostataka Ferarijevih bolida, a to je nedostatak brzine na pravcima u odnosu na Mercedesove izazivače.\n"Ipak, nisam u potpunosti srećan, ali nakon svega, ovo je sjajan vikend za tim. Ne treba da se plašimo ni jedne staze i mislim da imamo veoma dobar paket. Još uvek nam nešto fali, ali momci u Maranelu su veoma motivisani i vredno rade. Mislim da smo napravili najveće unapređenje i veliki korak napred. Sada se okrećemo Monci, da vidimo šta možemo da uradimo na našoj stazi", izjavio je Nemac.\nKimi je, za razliku od mirne trke timskog kolege, imao malo više dešavanja. Prvo je bio kažnjen sa 5 sekundi stop-go kazne, jer nije usporio dok su na snazi bile duple žute zastave nakon Ferstapenovog odustajanja. Zbog ovoga pao je na osmo mesto, ali je uskoro uspeo da se izbori za poziciju 5. Pred kraj trke, napravio je sjajan potez, kada je u istoj krivini obišao Botasa zajedno sa Rikardom za konačno četvrto mesto.\n"Generalno, bili smo zaista kompetentni tokom vikenda. Auto se odlično ponašao u stintu sa mekom komponentom, dok sam se sa ultra mekim malo mučio sa zadnjim krajem, prvih nekoliko krugova je bilo OK a potom je počelo proklizavanje."\nKaže da je bio na pravcu kada je video žute zastave sa desne strane i nije siguran da je išao išta brže nego u prethodnim krugovima.\n"Kazna nije bila dobro došla, međutim uspeo sam da se oporavim tokom sigurnosnog automobila. Obišao sam Botasa, ali kad god sam se približio Rikardu, nisam imao dovoljno brzine da ga obiđem, bio je veoma brz tokom trke. Pretpostavljam da je rezultat mogao biti i gori, mada naravno da hoćemo više. Naučili smo nešto iz ove trke i trudićemo se da budemo bolji sledećeg vikenda", izjavio je Kimi.\nFetel je sa današnjih 18 bodova zadržao vodeću poziciju u šampionatu, sa 7 bodova više od Hamiltona. Kimi je na petoj poziciji sa 4 boda zaostatka u odnosu na Rikarda, dok u šampionatu konstruktora Ferari zaostaje 44 boda za vodećim Mercedesom.


Uhapšen zbog sumnje da je krijumčario telad iz Srbije (BIH)\nPripadnici Granične policije BiH uhapsili su državljanina BiH M.Č. zbog osnovane sumnje da je krijumčario stoku iz Srbije u BiH, u mestu Karakajsko polje kod Zvornika, saopšteno je iz Granične policije BiH.Pripadnici Granične policije su juče ujutru na obali reke Drine zatekli navedenu osobu, vozilo džeta bez registarskih oznaka i dva teleta, koja su preko rieke prevezena iz Srbije.“Nakon uočavanja […]\nThe post Uhapšen zbog sumnje da je krijumčario telad iz Srbije (BIH) appeared first on ePoljoMagazin.\nPripadnici Granične policije BiH uhapsili su državljanina BiH M.Č. zbog osnovane sumnje da je krijumčario stoku iz Srbije u BiH, u mestu Karakajsko polje kod Zvornika, saopšteno je iz Granične policije BiH.\nPripadnici Granične policije su juče ujutru na obali reke Drine zatekli navedenu osobu, vozilo džeta bez registarskih oznaka i dva teleta, koja su preko rieke prevezena iz Srbije.\n"Nakon uočavanja policijskih službenika, dve nepoznate osobe udaljile su se čamcem u smeru Srbije", navedeno je u saopštenju Granične policije BiH.\nO svemu je obavešteno Tužilaštvo BiH, dok je od uhapšenog M.Č. uzeta izjava u svojstvu osumnjičenog, daktiloskopski obrađena, a izveštaj o počinjenom krivičnom delu biće dostavljen u redovnoj proceduri.\nFoto: Pixabay (272447)


OTVORENA ADAPTIRANA ZGRADA SUDA U PIROTU - Pirotski oglasi\nSvečanom otvaranju renovirane zgrada Višeg, Osnovnog i Prekršajnog suda u nasem gradu renoviran je u okviru projekta „Unapređenje dostupnosti pravde u Srbiji“ koji je realizovao IMG, kroz donaciju Ministarstva spoljnih poslova Kraljevine Norveške, preostali deo adaptiran je u okviru USAID-ovog projekta za reformu pravosudja i odgovornu vlast. Donacija Kraljevine Norveške za sanaciju zgrade Višeg i Osnovnog suda iznosila je oko 540.000 evra, dok je USAID za adaptaciju Prekršajnog suda donirao oko 50 hiljada.\nU zgradu Suda najpre je došao ministar Nikola Selaković koga su primili Sveta Mančić, predsednik Višeg suda i Ivan Nikolić, predsednik Osnovnog suda kao i Milivoje Minić, predsednik Prekršajnog suda.\nSvečanosti u velikoj, renoviranoj Sali Višeg suda prisustvovale su brojne zvanice , predstavnici USAIDA, Agencije koja je radila na Projektu, načelnik Okruga, predsednici opština u Okrugu, sudije sudova iz Regiona, kao i sudije pirotskih sudova i tužilaštava.\nSvečanom otvaranju prisustvovali su ministar pravde Nikola Selaković i predstavnici Ministartsva, ambasador SAD-a, njegova ekselencija Majkl Kirbi, ambasador Kraljevine Norveške, njegova ekselencija Nils Ragnar Kamsvag, predsednik Osnovnog suda u Pirotu Ivan Nikolić, predsednik Višeg suda u Pirotu Sveta Mančić, predsednik Prekršajnog suda u Pirotu Milivoje Minić.\nNakon pozdravnih reči domaćina i gostiju u svecanoj sali suda,prisutni su obišli adaptirane radne prostorije koje su oduševili sve prisutne.


Svetske berze različito reagovale na pregovore SAD i Kine\nAkcije na evropskim berzama i na Volstritu su danas registrovale različite rezultate, jer je i dalje prisutna zabrinutost zbog trgovinskog spora između SAD i Kine.\nNemački indeks DAKS je u popodnevnim časovima pao za 0,9 odsto, francuski KAK 40 za 0,2 odsto, dok je britanski FTSE 100 skočio za 1,6 odsto, prenosi agencija AP.\nNa Volstritu, širi indeks S&P 500 je porastao za 7,4 poena ili 0,3 odsto na 7.248 poena, industrijski Dau Džons je pao za 117 poena ili 0,5 odsto na 24.895 poena, dok je tehnološki Nasdak porastao za 65 poena ili 0,9 odsto na 7.248 poena.\nAkcije Fejsbuka su skočile za 12 odsto na 168,64 dolara, pošto su prihodi i dobit te kompanije nadmašili predviđanja Volstrita.\nTrgovinski pregovori između SAD i Kine ušli su danas u drugi dan, a predsednik SAD Donald Tramp je izrazio optimizam uoči sastanka sa kineskim predstavnicima, ali je naglasio da "finalnog sporazuma" neće biti sve dok se on ne sastane sa kineskim predsednikom Si Đinpingom.\nU Aziji, japanski indeks Nikei je porastao za 1,1 odsto, a honkoški Hang Seng u istom procentu.\nAZIJSKE BERZE U PADU Ulagači uznemireni zbog Feda


Posjeta deminerskim radilištima na trasi Koridora 5C\nNa deminerskom radilištu „Carinski terminal“, komandant deminerskog bataljona Brigade taktičke podrške, pukovnik Refik Fazlić, ukratko je upoznao goste sa aktivnostima i stepenom realizacije plana protiv-minskih akcija za 2009.godinu, kao i sa stepenom realizacije deminerskih zadataka na trasi koridora 5C.\nTom prilikom je istaknuto da je realizacija ovog deminerskog zadatka počela 06.04. ove godine i da je završetak planiran za 22.07. Zadatak je, zaključno sa planiranim datumom, u potpunosti realizovan snagama od 8 manuelnih timova, dvije teške mlatilice MH-05 te jedne lake mašine Božana 5. Ovim će se civilnim strukturama vlasti predati novih 750 000 m² površine, na kojoj su inače pronađene 22 protiv-pješadijske mine.\nGosti su iskoristili priliku da razgovaraju sa deminerima, koji su angažovani na ovom zadatku. Razmijenjena su mišljenja i viđenja rješenja trenutnih problema, posebno isticanja ugovora za pripadnike koji prelaze zakonom dozvoljenu starosnu granicu.\nTom prilikom, ministar odbrane dr Selmo Cikotić je istakao da institucije odbrane traže dugoročno riješenje ovog problema uz istovremeno uvažavanje zahtjeva koji se postavljaju od strane NATO saveza. Zamjenik ministra za saobraćaj i komunikacije, gosp.Mladen Simić, je izrazio zadovoljstvo viđenim, naglasivši da realizacija ovog zadatka omogućava ministarstvu za saobraćaj i komunikacije da preduzme sljedeće korake u realizaciji plana izgradnje Koridora 5C kao važnog ekonomskog projekta za BiH.


Na mastersu u turniru, uz malo muke, u drugom kolu je pobedio Alehandra Davodoviča Fokinu sa 4:6, 6:4, 6:2 i tako stigao do prve pobede na šljaci u sezoni.\nOno što je postalo izvesno, što zbog promene ATP sistema bodovanja, što zbog činjenice da Novak Đoković ne igra u Madridu, jeste da Rus ima šansu da skine Noleta sa teniskog trona!\nNaime, ako bude superuspešan vrlo brzo može da postane i prvi teniser sveta!\nNovak Đoković je u 319. nedelji vladavine na ATP listi, ali ove nedelje ne igra u Madridu, gde je trijumfovao 2019. godine.\nZbog toga će, po novim pravilima o računanju liste u eri pandemije, izgubiti polovinu od 1.000 poena, što daje priliku Medvedevu da ga ugrozi.\nČinjenica koja Rusu ide na ruku u odnosu na Đokovića, ali i Rafaela Nadala, koji su na ATP listi ispred njega, jeste da brani svega 15 poena na turnirima na šljaci.\nS druge strane, Đoković brani 1.600, a Nadal 2.090 poena.\nKako Medvedev može do čela ATP liste posle Rima?\nDa bi seo na tron, Medvedev bi morao da osvoji ili Masters u Madridu ili onaj u Rimu, i da stigne do polufinala onog drugog. U tom slučaju, da bi Rus bio prvi, Đoković ne bi smeo da igra u finalu u Rimu.\nStatističari su izračunali da Medvedev tako može već posle Rimu da postane prvi teniser još od 2005. godine van kruga “četvorke”, koja se 16 godina smenjivala na čelu ATP liste.\nPoslednji koji je vladao svetskim tenisom, a da nije Novak Đoković, Rodžer Federer, Rafael Nadal ili Endi Marej, bio je Endi Rodik u januaru 2004. godine.\nSada se to isto smeši Medvedevu...\n- Naravno da kad dođem na turnir da mi je cilj da ga osvijim. Teže je na šljaci nego na betonu, tako da ću nastojati da se prilagodim, daću sve od sebe da igram dobar tenis, jer to je najvažnije. Kada igram dobro, mogu da pobeđujem u velikim mečevima - kaže Medvedev.\nTrenutni plasman prve trojice na ATP listi\n1. Novak Đoković 11.963\n2. Rafael Nadal 9.810\n3. Danil Medvedev 9.700\nVIDEO: Novak Đoković na basketu\nNovak gubi prvo mesto


Izvor: ItRešenja.com, 27.Nov.2020, 02:23\nOrganizatori Festivala autorskog filma na današnjoj konferenciji najavili su da će se 26. izdanje Faf-a održati umesto tradicionalnih nedelju dana, čak tri nedelje.\n„Pokušali smo da ovim produženjem Festivala zaista napravimo jednu proslavu umetnosti i filma. >> Pročitaj celu vest na sajtu ItRešenja.com << U ovim teškim vremenima umetnost predstavlja duhovnu hranu koja nam je prekopotrebna“, izjavio je Srdan Golubović, predsednik Festivala autorskog filma.\nSvečano otvaranje Festivala biće sutra, 27. novembra, u 15 časova u Kombank Dvorani – filmsko ostvarenje „Zlo ne postoji“ iranskog ržisera Muhameda Rasulofa.\nDomaćin Festivala ove godine biće Kombank Dvorana, a Festival će se održavati i u Domu omladine Beograda, Dvorani Kulturnog centra Beograda, Jugoslovenskoj kinoteci, bioskopu „Fontana“, bioskopu „Vlada Divljan“, UK „Stari Grad“ i bioskopu Art Kolarčeva Zadužbina.\nPored redovnog programa 26. izdanja Festivala autorskog filma, koji počinje danas u bioskopskim dvoranama, publika će imati mogućnost da neke od naslova sa Festivala pogleda i na onlajn filmskoj platformi mojoff.net najavili su organizatori...Prva onlajn projekcija glavnog programa Festivala, u subotu...


Jeftini letovi iz Španije do Vatikana - Avio karte Španija Vatikan - eSky.rs\nAvio karte iz Španije do Vatikana\nPretražite letove iz Španije do Vatikana\nProverite najbolje prilike za letove iz Španije do Vatikana\n✔ Postoje li posebne ponude za letove iz Španije do Vatikana na eSky.rs?\n✔ Mogu li se pobrinuti za osiguranje prilikom rezervacije leta iz Španije do Vatikana?\n✔ Ako rezervišem let iz Španije do Vatikana, mogu li da rezervišem ujedno i smeštaj?\n✔ Koje avio-kompanije nude letove iz Španije do Vatikana?\nBudite sigurni, da na eSky.rs ponuda letova iz Španije do Vatikana uključuje ne samo niskotarifne avio-kompanije, već i one koje su specijalizovane za visoki standard.


Rekonstrukcija Beograđanke biće završena do kraja godine (FOTO) - Društvo - Dnevni list Danas\nPočetna » Vesti » Društvo » Rekonstrukcija Beograđanke biće završena do kraja godine (FOTO)\nRekonstrukcija Beograđanke biće završena do kraja godine (FOTO)\nBudući izgled "Beograđanke" Foto: Promo\nDirektorka kompanije Marera Propertiz, Milana Srećkov, je u pisanoj izjavi navela da je rekonstrukcija obuhvatila kompletno uređenje unutrašnjeg prostora od petog do 23. sprata zgrade, kao i renoviranje fasade, zamenu stakala i postavljanje spoljašnjeg osvetljenja.\n„Na Palati Beograd ćemo izgraditi zelene parkovske površine na prostranim terasama zgrade na petom i šestom spratu. To je inovacija koja do sada nije primenjena na našem tržištu“, najavila je Srećkov.\nDodala je da vlada veliko interesovanje za poslovni prostor A klase u renoviranoj Palati Beograd, kao i da je skoro 70 odsto prostora izdato.\nU saopštenju Marere se navodi i da je, paralelno sa radovima na rekonstrukciji Palate Beograd, koja je u vlasništvu Marere od novembra prošle godine, započeto i renoviranje zgrade BIGZ, koju je ta kompanija kupila u februaru ove godine.\n„Zgrada BIGZ će po planu biti gotova do kraja 2022. godine“, kažu iz Marere.\nMarera Propertiz u saopštenju ističe da je osnovana 2009. godine i da se bavi akvizicijom, razvojem, iznajmljivanjem i upravljanjem nekretninama komercijalne namene, kao i da portfolio kompanije čini više od 200.000 metara kvadratnih kancelarijskih, maloprodajnih i industrijskih objekata širom zemlje.\nBeograđankaBIGZMarera propertiesPalata BeogradBeograd


Uspešna potvrda akreditacije Laboratorije za ambalažu i pakovanje\nNa Tehnološkom fakultetu Novi Sad, 23.12.2019. godine, Akreditaciono telo Srbije (ATS) bilo je u redovnoj nadzornoj poseti Laboratoriji za ambalažu i pakovanje u cilju osvedočenja u uspešan prelazak na novi Standard SRPS ISO/IEC 17025:2017, proširenje Obima akreditacije, kao i osvedočenje u rad Laboratorije.\nLaboratorija za ambalažu i pakovanje Tehnološkog fakulteta Novi Sad akreditovana je 1996. godine i realizuje 45 tehnika ispitivanja ambalažnih materijala i ambalaže, a od 2012. godine je jedina akreditovana laboratorija u Srbiji i okruženju koja vrši ispitivanja biorazgradivosti plastičnih kesa. Procena usaglašenosti rada Laboratorije sa zahtevima standarda SRPS ISO/IEC 17025:2017 za laboratorije za ispitivanje, ima za cilj produžetak duge tradicije ove Laboratorije preko koje Tehnološki fakultet Novi Sad ostvaruje veoma značajnu saradnju sa privredom.\nNa uvodnom sastanku koji je održan u prostorijama Laboratorije, tim za ocenjivanje AST-a koji su činili: Stanojla Obradović, vođa tima, tehnički ocenjivač Milorad Zrilić i tehnički ekspert Aleksandar Marinković, pozdravila je prof. dr Biljana Pajin, dekan Tehnološkog fakulteta. Nakon uvodnih izlaganja prof. dr Vere Lazić, rukovodioca Laboratorije za ambalažu i pakovanje i Stanojle Obradović, vođe tima za ocenjivanje ispred AST, pristupilo se realizaciji ocenjivanja.\nAkreditaciono telo Srbije je prema Planu ocenjivanja, obavilo treće redovno ocenjivanje usaglašenosti rada akreditovane Laboratorije za ambalažu i pakovanje sa zahtevima standarda SRPS ISO/IEC 17025:2017 i ispunjenju zahteva za proširenje Obima akreditacije za traženu metodu. Tim za ocenjivanje je utvrdio da je Laboratorija za ambalažu i pakovanje zadovoljila sve zahteve navedenog standarda i zahteve za proširenje, te je ocenjivanje usaglašenosti sa zahtevima standarda SRPS ISO/IEC 17025:2017 završeno bez neusaglašenosti.\nPo završetku ocenjivanja prof. dr Vera Lazić, rukovodilac Laboratorije za pakovanje i ambalažu izrazila je posebnu zahvalnost prof. dr Biljani Pajin, dekanu Tehnološkog fakulteta Novi Sad na podršci i aktivnom učešću u realizaciji ocenjivanja, kao i timu Laboratorije koji je učestvovao u ocenjivanju doc. dr Senki Popović, rukovodiocu kvaliteta, dr Neveni Hromiš, koordinatoru poslova, dr Danijeli Šuput, koordinatoru poslova i Savi Popovu, tehničkom saradniku. Pored toga, prof. dr Vera Lazić zahvalila se i kompletnom rukovodstvu i službama Fakulteta, na podršci i dobroj saradnji na realizaciji brojnih poslova koji su neophodni za dobro funkcionisanje akreditovane Laboratorije.


Nestručnost administracije usporava razvoj BiH!\nNaslovnica Bosna i Hercegovina Nestručnost administracije usporava razvoj BiH!\nBiH – Nekompetentnost i ravnodušnost u javnom sektoru, naročito zaposlenih u državnoj administraciji, usporavaju razvoj zemlje i onemogućavaju kompanijama da se razvijaju i ostvare svoje planove, tvrdi u razgovoru za „Dnevni avaz“ Dragan Ćuzulan, koordinator za reformu javne uprave.\nNa uvid građanima\n– Ono na čemu ćemo insistirati jeste da tačno identifikujemo broj radnika zaposlenih u javnom sektoru, svim fondovima i preduzećima i da na neki način smanjujemo potrošnju javnog sektora u korist realnog sektora. Dakle, ono što je generalno loš trend u ovoj zemlji jeste to što je javni sektor shvaćen kao privilegiran sektor u odnosu na realni koji stvara dohodak, napredak i rast. U regionu je, s druge strane, dominantan realni sektor i mislim da i mi moramo uložiti znatne napore da se to promijeni – kazao je Ćuzulan.\nPrema indeksu dosadašnjeg mjerenja, BiH je, dodaje Ćuzulan, ocijenjena sa 43 od 100 bodova u pogledu nivoa transparentnosti kada su u pitanju budžeti i potreba da se ulože dodatni napori svih institucija. Istakao je da je naša zemlja u posljednje dvije godine ušla u proces pridruživanja partnerstvu za otvorenu vlast te se time obavezala na određenu transparentnost u radu.\nKoordinator za reformu javne uprave osvrnuo se i na poražavajuću činjenicu da sve veći broj mladih napušta BiH.\n– Uvijek smo insistirali na tome da je neophodno poštovati znanje, profesionalnost i rad i da se struka mora više uvažavati u odnosu na stranke kojima smo svi zarobljeni. Za mene su alarmantni podaci da je devet posto visokoobrazovanog stanovništva, a da veliki broj mladih ljudi, razočarani cjelokupnom situacijom u zemlji, napušta BiH – kazao je Ćuzulan.\nCilj uvođenja metodologije budžeta za građane\nCilj uvođenja metodologije budžeta za građane, pojasnio je Dragan Ćuzulan, jeste da se za nešto što je pisano stručnim jezikom i što razumije vrlo mali krug ljudi, napravi verzija koja je razumljiva, jednostavna, vizuelno pregledna i jasna nekome ko nije upućen u tako specifične stvari kao što su različite stavke budžeta i njihova namjena.